text:
WILLEMSTAD - Ministerio di Enseñansa, Siensia, Kultura i Deporte (ESKD) ta hasiendo su máksimo esfuerso pa informá tantu komunidat, mayornan i tur studiante tokante di aspektonan importante pa ku kontinuashon di nan estudio den eksterior.
Resientemente embahada di Canada, a saka un komunikado ofisial anunsiando ku e prosedura pa aplikashon di dokumentonan di imigrashon pa Canada ta bai kambia entrante dia 31 di yüli 2018. Esaki ta nifiká ku tur persona ku ta deseá di biaha pa Canada mester regla su dokumentonan di imigrashon segun un otro prosedura. Ora ta apliká pa dokumentonan di imigrashon tambe mester entregá biometria (hueya digital i pasfoto) personalmente na un di e sentronan mas serkano, di e asina yamá Visa Application Centers situá na e siguiente paisnan:
* Port of Spain, Trinidad and Tobago
* Santo Domingo, Republika Dominikana
* Bogota, Colombia
* Caracas, Venezuela
Na e momentunan aki ahinda no tin un representante di Canada na Kòrsou. Tur studiante ku ta deseá di bai studia na Canada mester apliká pa un pèrmit di estadia di studiante, “study permit”. Esaki ta konta pa esnan ku a apliká via di Stichting Studiefinanciering Curaçao (SSC) i tambe pa esnan ku ta bai studia na Canada independientemente (freemovers).
Si kada studiante biaha riba nan mes pa un di e sentronan apuntá, esaki lo trese èkstra gastunan i tambe riesgonan di seguridat kuné. Tambe ta importante pa e studiantenan regla nan dokumentonan di biahe na tempu mirando e echo ku nan fecha di biaha pa bai studia ta aserkando.
Despues di kordinashon entre Ministerio di Asuntunan General y Ministerio di Enseñansa, Siensia, Kultura i Deporte (ESKD) i outoridatnan di Canada, a yega na e siguiente prosedura pa e studiantenan di Kòrsou, kual ta rekerí su debido atenshon.
E studiantenan lokal NO mester biaha pa akudí na un di e Visa Application Centers, basta nan sigui e siguiente prosedura:
* Studiantenan lokal NO mester apliká pa un visa pa bai Canada.
* Studiantenan lokal mester apliká pa un pèrmit di estadia pa studiante, “study permit” (SP) i tambe un formulario “Electronic Travel Authorization” (ETA).
* E petishon pa un SP ta wòrdu kompletá online. Si e SP keda aprobá, e studiante ta risibí un konfirmashon via e-mail den forma di un “Letter of Introduction”. Ora e SP keda aprobá, outomátikamente e formulario di ETA tambe ta keda otorgá. Na yegada na Canada e studiante mester presentá e “Letter of Introduction” na departamentu di imigrashon. Departamentu di imigrashon na su turno lo traha e SP i entregá esaki na e studiante.
* Studiantenan tin ku hasi nan petishon online, preferibelmente mas lihé ku ta posibel, pa asina sigurá ku nan ta regla nan dokumentonan di imigrashon na tempu (promé ku e fecha ku nan mester biaha).
* Studiantenan ku ta bai studia na Canada pa un periodo mas largu ku 6 luna mester apliká pa un pèrmit di estadia pa studiante via di e siguiente link: www.canada.ca/en/immigration-refugees-citizenship/services/study-canada/study-pèrmit/eligibility.html
* Petishonnan ku keda entregá promé ku 31 di yüli 2018, NO mester di entregá biometria.
* Petishonnan ku wòrdu entregá despues di dia 31 di yüli 2018, SI mester entregá nan biometria na un di e VISA Application Centers ariba menshoná.
Ta hopi importante pa tur studiante regla nan petishon pa pèrmit mas lihé ku ta posibel, i no laga esaki pa último momentu, kual ta dia 31 di yüli 2018. Studiantenan ku NO hasi nan petishon na tempu, ta haña nan mes obligá pa biaha pa akudí na un di e VISA Application Centers ariba meshoná.
Ministerio di ESKD ta urgi tur studiante pa tuma bon nota di e informashon aki.
Tur studiante ku ta deseá di risibí yudansa den e proseso ariba menshoná of ku mester di mas informashon por akudí na SSC. SSC ta habrí di djaluna pa djabièrne for di 8:00or – 16:00or non-stòp


c: text/html

text:
Barcadera – Diasabra marduga algo prome cu 1’or patruya di Santa Cruz ta topa cu un auto cu a accidenta.
Esaki tawata ariba e caminda cu ta core entre rotonde Sero Tijshi y bay caba na Barcadera.
Muy probablemente velocidad halto, a causa cu e chauffeur a perde control ariba su Mitsubishi Lancer.
Den e incidente e auto ta kita bay na su man robes y ta subi ranca y destrui basta cadushi y aloë, pa despues bay para ariba e caminda cu ta bay nort.
Por a wak cu e impacto tawata uno duro door cu e windshield a kibra, pero asina mes e chauffeur no a sufri niun lesion.
Loke nos tin di para keto un rato ta lo siguiente.
Gran parti di e Green Corridor ta consisti di e mes un separacion aki, esta un sero di tera cu cadushi y aloë.
Esaki ta un voorbeeld cu facilmente un vehiculo cu velocidad halto ariba e otro banda di caminda, por perde control completo y crusa dal un auto bayendo otro direccion.
Pues e separacion aki no lo yuda mucho, pa kibra of stop e vehiculo di bay ariba e otro banda di caminda, cu consecuencia un accidente hopi serio.

robotstxt: allowed

filter: keep


text:
DEN HAAG – Un Sala Padu completamente yen na Cas di Aruba a presencia e lansamento oficial na Hulanda di e proyecto Districto 297. Cu Districto 297 Gabinete Wever-Croes ta desea na interesa mas Arubano den exterior pa regresa Aruba. Gobierno di Aruba ta realistico cu no tur Arubano lo bai bek Aruba, p’esey Districto 297 kier ta un plataforma pa Arubanonan den exterior por duna un contribucion na e desaroyo di Aruba. Tambe Districto 297 ta boga pa mas union entre Arubanonan den exterior.
E lansamento a tuma luga den presencia di Prome Minister di Aruba Sra. mr. Evelyn Wever-Croes. Minister Plenipotenciario Guillfred Besaril a bisa di ta contento di mira cu hopi persona a responde positivo riba e invitacion pa presencia di lansamento di Districto 297. ‘Un proyecto cu ta pas den e mi vision pa mira mas Arubiano haya nan caminda na Cas di Aruba; trece Cas di Aruba mas cerca di nos Arubanonan aki na Hulanda. Ta p’esey Cas di Aruba awe ta anfitrion di e lansamento oficial di Districto 297,’ asina Minister Plenipotenciario Guillfred Besaril a bisa.
Potret ta cortesia di Cas di Aruba


text:
SECUENCIA ROBES pa Armand Hessels
Ya caba den su raport ’Prioridad di maneho pa gobernashon 2001-2005’, SER a menshona na 2001 tres tereno unda patronahe politico tawata causa asina hopi daño pa comunidad, cu a bira urgente pa independisa e entidadnan. Tawata trata di turismo, telecomunicashon y servicio di post. Por ehempel, e acuerdo pa independisa e maneho di turismo cu a logra cu hopi esfuerso, atrobe a pega den e arena politico partidista, cu e consecuencia cu e maneho a keda paralisa pa motibo di finansas y falta di toma di decishon.
E empresa monopolista SETAR tawata sufri hopi di patronahe politico. A pesar di invershon substancial den aparato moderno y aumento di personal, e calidad a laga hopi di desea, servicio tawata abominabel y e gastonan di telecomunicashon mucho halto.
Tambe na servicio di post a nombra personal na escala grandi na unda calificashon di partido tawata mas importante cu calificashon di trabou. Consecuentemente, calidad di servicio di post a sufri masha hopi. Pesey tambe SER a afirma cu solamente den caso cu lo elimina patronahe politico, servicio di telecomunicashon y di post ya no lo sigui frustra, sino stimula e desaroyo economico di Aruba. Consecuentemente tambe a independisa WEB, mescos cu aeropuerto, servicio di Serlimar, y otro entidad di gobierno. Despues cu a reduci e influencia politico partidista, mayoria di e empresanan concerni a cuminsa bira saludabel atrobe.
Easy way out
Asina mes e gobiernonan consecutivo a prueba di no a siña nada di e experencianan aki. A sigui practica patronahe politico, administrashon deficiente y proyecto dudoso den e departamentonan cu a resta. Consecuentemente e situashon financiero-economico di Pais Aruba a sigui deteriora di tal forma cu e calidad di servico en general a bay atras y cu a bira cada bes mas dificil pa cumpli cu e obligashonnan di pago. Y den situashon di crisis semper a busca entrada adishonal pa gobierno. Pa logra esey, aumento di impuesto tawata un instrumento cu a uza cu hopi gratitud.
Mientrastanto, pa motibo di maneho extremadamente iresponsabel, e situashon financiero di Aruba a yega e bom absoluto. Mientrastanto nos debe ta monta na 90% di nos Producto Nashonal. Unicamente e pago anual di interes di Afl. 215 mion (Afl. 600.000,- pa dia!) ya caba practicamente no por paga sin haci sacrificio grandi. Gobierno literalmente ta blo bashi y -cu tur razon- ta man na cabes. Y atrobe e ta haci uzo di e instrumento tradishonal di medida pa aumenta entrada. Asina gradualmente lo elimina e descuento di gasolin y ta parce cu lo aumenta BBO te 6%. Esaki ta inaceptabel!
Pilder amargo
Ya caba pa varios decada, tur instancia di conseho ta mustra riba e necesidad pa gobierno baha specialmente su gastonan di personal. Riba dje a adverti seriamente riba e perdidanan gigantesco como consecuencia di e administrashon financiero deficiente y e sistema di impuesto anticua y di proyecto dudoso. Tur esakinan en conhunto a/ta sigui conduci na gasto enorme y inecesario di gobierno. Anualmente ta trata di centenares di miyon florin. Ta EYNAN gobierno por haya e placa grandi. Y tanten cu to haci nada EYNAN, ta totalmente inaceptabel pa impone mas medida riba comunidad locual ta afecta economia y e poder financiero di ciudadano mas ainda. Pasobra tur e personal di mas y tur e otro fayonan lo sigui absorba tur e entradanan extra nobo. Maske cuanto biaha lo ripiti esakinan.
Speransa falso?
E pregunta ta si e gobierno actual tin e curashi pa di berdad corta su gastonan. Lo mester haci esey a base di su puntonan di programa mas importante, esta bon gobernashon y integridad. Pero ya caba el a sembra duda pa motibo di nombrashon te asta 25 coordinador pa ministro entre cual hopi familiar. Colmo den esaki ta nombrashon di 2 ruman muhe y un ruman homber cerca un solo ministro. Anke ta uza e argumento cu tin mester di hende di confiansa, esaki ta e miho manera pa sconde ‘maneho’ for di bista di comunidad y mantene tur informashon secreto. Di e manera aki, transparencia ta bira un asunto di famia.
Pone na orden
Tog ta parce cu prome ministro mes no solamente ta conciente di seriedad di e situashon, pero tambe tin un bista realistico di e perspectivanan pa Aruba. El a duna di conoce cu e no lo bringa un ‘aanwijzing’ di Hulanda pa cu finansas. Esey lo nifica cu Hulanda lo tuma over e administrashon financiero y cu e lo pone personal experto den e departamentonan. Esey ta hopi necesario. No solamente sa culpa Departamento di Finansas, pero tambe practicamente tur departamento di gobierno di un falta grandi di calidad di administrashon financiero y control. Esey ta hiba na perdida substancial di placa. Pues, un limpieza grandi ta hopi necesario. Y e pregunta grandi ta, si nos propio hendenan tin e capacidad y/of disponibilidad pa haci tal.
Mescos ta conta pa e maneho di personal. Gobernante a prueba bes tras bes cu nan no tin e responsabilidad necesario p’esaki. Pesey tambe, despues cu a ehecuta concretamente un analisis di tarea nucleo (kerntakenanalyse), mester saca nombrashon, evaluashon y kitamento di personal cu un sistema salarial mas responsabel for di man di gobierno y delega esaki na un instancia profesional y independiente.
Ademas mester pone un fin na e posibilidadnan pa gobernante realisa proyecto dudoso cu por afecta salud di nos isla. Ponemento di un moratorio pa mas hotel lo ta un bon prome paso den esaki.
Solamente DESPUES di ehecuta tur esaki, gobierno por PENSA riba medida cu lo aumenta su entradanan anke por resulta cu nan no lo ta necesario mas!
De fractievoorzitter van de MEP slaat de spijker op de kop met de bewering dat berichtgeving door journalisten gestaafd moet zijn door feiten. Vanwege dit uitgangspunt schrijf ik deze reactie op de ingezonden opinie van de heer Rocco Tjon naar aanleiding van een kruisgesprek dat ik voerde op NPO radio 1 op 31 juli. In tegenstelling tot wat de heer Tjon meldt, gaat dit niet over berichtgeving uit Nederland, maar vanuit Curaçao. De NOS hecht er belang aan om het nieuws zo dicht mogelijk bij de bron te garen, juist om de scepsis die overal ter wereld heerst – kennelijk ook bij de fractievoorzitter van de MEP - enigszins te kunnen weerstaan.
Pa Armand Hessels
Apreciabel sr Redactor. Na prome lugar mi ta grandicibo pa e espacio pa mi como mama di mi yui, Po Sing, por expresa mi mes tocante e caso di mi yui. Cu awa na wowo y un dolor inmenso mi a scucha con Juez den e caso di wayaca a sentencia mi yui na 20 anja di castigo di prizon. Ami como mama di mi yui sa cu mi yui ta innocente di tur e acusacion nan menciona. Na e inicio di e investigacion hopi cos a bai robez y mi ta di opinion cu esnan envolvi a busca y hasi envistigacion robez. No ta pasobra mi yui a duna Echabardo un lift y buske bek e mester tabata sa di e suceso aki. Pasobra ta hopi biaha mi yui sa duna Echebardo un lift y hopi otro hende mas hende den su bida. Esaki tabata algo comun pa mi yui. No ta paso mi yui a huur un auto pa Echebardo, kiermen cu mi yui tabata sa kiko e persona aki tabata di bai hasi pa cu e caso aki. Es mas e sa huur auto varios biaha pa Echebardo den pasado y sa huur pa otro hende tambe. Mi yui ta un persona cu semper a saka un man pa juda hende ora e por. Mi ta sinti cu husticia di Aruba cu tur respet, a faya y kier culpa mi yui pa sconde e berdad mes. Sra Juez, bin splica ami y mi famia, con por ta posibel cu mi yui tin tur cos den su bida, su mesun negoshi, su mesun plaka, su dos cas nan y mucho mas, kiko lo tabata su motibo pa laga comete un atraco sabiendo cu e tin tur cos y no falta nada. Nos por a scucha den corte con Echebardo a tilda e yui di e defunto y ningun musca a bula. Asina tin hopi cos bisa den corte cu no a sali den prensa y tambe cu no ta cuadra cu e realidad. Nos ta di opinion cu Sra Juez a wordu mal informa door di autoridadnan y e Fiscal concerni. Lamentablemente Echebardo a compromete su mes pa no a papia e berdad den corte. Por ultimo mi kier a remarka cu tin un diferencia grandi entre mi yui y e otro nan. Mi yui semper ta responsabel riba su mes y nunca a depende di su mama of tata. Pero e otro nan si. Nunca nos a laga sa cu nos no ta confia nos yui cu plaka. Por lo pronto te aki nan. Famia Fan.
pa Armand Hessels
Pa Armand Hessels
(PA ARMAND HESSELS)


text:
DAMASCO, Siria- Un mucha homber chikito a wordo rescata despues di un bombardeo den un bario di e ciudad di Damasco, Siria, cual a destrui un edificio.
E momento dramatico a wordo capta ariba video y ta mustra varios homber ta cobando entre e ruinanan te cu e mucha ta aparece, yorando.
E imagennan ta capta manera niun otro e horror di e guerra y con esaki ta afecta esunnan mas vulnerabel, cual ta e muchanan.
Mientras tanto, forsanan gubernamental Sirio a avanza diamars pa Guta Oriental, e bastion opositor principal di areanan pafo di Damasco, unda cu nan ta tuma control di varios rancho, segun e Observatorio Siro di Derechonan Humano.
E tropanana leal na gobierno di Damasco tuma e ranchonan aki over den e parti ooost y zuid di e pueblonan di Mesraba, como tambe otro na Beit Saua, despues di combatenan contra e faccionnan islamita Legion di Misericordia y e Ehercito di Islam.
Cu e progreso aki, efectivonan gubernamental tin e pueblonan di Mesraba y Beit Saua den nan range di tiro. E operacion terestre ta conta cu e cobertura di e aviacion, cu a realisa mas di 157 bombardeo den e zona.
Segun e Observatorio, al menos cinco civil a muri diamars den e atakenan aereo na Yisrin y Saqba.
E agencia di noticianan Sirio, SANA, a informa di cu e ehercito a sigui cu su operacionnan den Guta Oriental, unda cu diamars anochi a lansa un atake contra di e resto di e “gruponan terorista” na Hush al Ashari y fincanan di Al Mohamediya, Al Rihan y Mesraba.
Autoridadnan Sirio a sigura cu nan ta enfrenta na Guta Oriental contra di e Frente al Nusra, manera anteriormente tabata yama e filial Sirio di Al Qaeda.
Fuente: https://www.telemundo51.com


text:
Kralendijk –Djamars den oranan di mainta diputado enkargá ku kultura sr. Edsel Cecilia a realisá un bishita di sera konosí na museo Terramar. Diputado e ser risibí pa e direktor sra. Marjan Wolters i sra. Jude Finies.
Diputado e keda enkantá ku e guia ku su persona a risibí i informashon kon e museo ta funshoná diariamente. Finalmente diputado na nòmber di gobièrnu di Boneiru a felisitá e personal ku e bon trabou ku nan ta hasi di informá kon a deskubrí Boneiru, i artefakto i pinturanan kon Boneiru tabata ántes.


text:
-
Contact
- lionel_326@hotmail.com
Bo horoskopo pa awe 8 di novèmber 2017 ku Astrólogo Lion Spratt!
Reading Time: 4 minutes
Nota: bo tin ku aplika e loke bo horoskopo ta bisa pa evita mala suerte eterno den bo bida. Ata bo horoskopo di awe.
Virgo: Bo ta den un bon beis awe. Pero esaki lo no dura muchu largu. Lo bo bai risibí un notisia awe ku lo daña tur bo dia. Bo no por evitá e notisia aki, a ménos ku bo skohe pa sera bo kurpa di kamber i no papia ku niun hende. 2545666 ta bo number di suerte.
Mi stima boso tur i kòrda hink’é aden!
Nota: bo tin ku aplika e loke bo horoskopo ta bisa pa evita mala suerte eterno den bo bida. Ata bo horoskopo di awe.
Aries: Strès di trabou ta kansa bo. No laga nan manda riba bo. Ora bo shèf pidi bo hasi algu, dal e skòp den su atras. 847384945 ta bo number di suerte p’awe.
Tauro: Nèt awe ku bo ta sinti romántiko i apashoná, nèt awe nan lo kibra ku bo. Manera bo pareha bisa bo ku e tin algu di bisa bo, kibra kuné promé, i mand’é kaminda el a sali. Pa anochi lo bo haña un hende pa un “rebound sex”. 4545852 ta bo number di suerte p’awe.
Gemini: Bo ta bai risibí bishita awe di un hende hopi molestioso. E ta bai purba zür bo bida awe, yenando bo ku hopi kos negativo. No risibié. Manera e yega na bo porta di kas, lòs e kachónan riba dje. 7845952 ta bo number di suerte.
Cancer: Bo ta bai risibí un yamada di telefòn awe di un persona hopi kerí. E lo tin gana di wak bo. No duda. Drenta outo bo bai serka dje mesora. Ora bo yega serka dje, kita paña, bula riba dje, hèndel e mesora. Tene kuenta ku bo amistatnan lo no ke bo bai serka e persona aki, pasó nan kere pa nan mes. 69696969 ta bo number di suerte p’awe!
Leo: Purba na no pone atenshon na bo debenan. Ignorá nan pa henter e luna aki. Spat sèn manera loko. Disfrutá. Bo no sa ki dia ta bo dia. 85469876 ta bo number di suerte.
Virgo: Bo ta den un bon beis awe. Pero esaki lo no dura muchu largu. Lo bo bai risibí un notisia awe ku lo daña tur bo dia. Bo no por evitá e notisia aki, a ménos ku bo skohe pa sera bo kurpa di kamber i no papia ku niun hende. 2545666 ta bo number di suerte.
Libra: Bo tin hopi tempu sin bai misa. Ta kiko esei? Bo relashon ku Dios ta bayendo atras. Dediká poko tempu na señor. Por sierto, lo bo konosé un persona interesante awe den misa. No keda sin bai i kòrda duna ofrenda. 812356 ta bo number di suerte.
Scorpio: Ta hopi importante pa bo sèks mínimo kuater bia awe. Keda sin hasi esaki por nifiká ku nunka mas lo bo haña e oportunidat pa bolbe sèks atrobe. Buska ken ku ta pa yudabo si bo pareha no por òf si bo no tin. E mester ta kuater bia òf mas. Ménos ku esei lo ta eradiká bo bida seksual pa semper. 1022566 ta bo number di suerte p’awe.
Sagitario: Awe no ta bo dia. Awe tur kos lo bai kaba na malu. Si ami t’abo, lo mi no sali kas awe mes. Bèl trabou, bisa nan ku bo tin habriment’i barika òf ki’ ku ta. Si bo tribi sali kas awe…ayayai mi ta bisabo. Kos serio, keda kas. 715698 ta bo number di suerte p’awe.
Capricornio: Dikon bo ta sinta traha tantu plan asina? Bo no por plania bo bida. Biba bo bida. Sali, gosa, disfrutá. Pero no gasta niun depchi hinter e siman aki. A ni sikiera pa kumpra pan òf un bòter di awa. No saka a ni un sèn pretu for di bo pòtmòni, sino mala suerte pisá ta dal bo. 458875 ta bo number di suerte.
Aquario: Bo ta bai haña un but di 300 florin awe. No diskutí ni pleita ku e polis. Trat’é nèchi. Hende drechi bo ta. Tuma e but, bis’é danki i sigui bai. Despues di esei lo bo risibí un mas di 500 florin. Esei si bo no tin ku tum’é. Sali for di den outo, bo heringá pisá ku e polis te ora e mira ku no ta hende kèns bo ta. 45897236 ta bo number di suerte p’awe.
Piscis: Tin un beibi na kaminda. Sea bo ta na estado òf un hende ku bo a sèks kuné ta na estado. E beibi aki lo bai kibra bo relashon lamentablemente. Lo bo topa un otro hende si pa tene bo kontentu. Kòrda no uza kondon ora bo topa e persona aki, pasó kondon ta trese mala suerte pa bo. 589755 ta bo number di suerte p’awe!
Suerte pa bosnan tur awe. Kòrda pasa kumpra e baño di awa blou awe pa kore ku spiritu malu.
Mi stima boso tur i kòrda hink’é aden!
© Lion Spratt
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Den e simanan y dianan cu a pasa pueblo di Aruba por ta orguyoso di nos yiunan di tera cu a logra hopi pa deporte y cu a sa di pone Aruba su imagen hopi halto riba tereno deportivo. Den diferente ramo di deporte entre otro baseball, beach volleyball nos a conoce alegrianan di titulonan obteni y tambe clasificacion pa Olimpiada Hubenil y sin kita afo nos atletanan na Cartagena haciendo un tremendo papel. Pero den tur e alegria aki cu ta reina, tambe ta reina hopi tristesa y hopi preocupacion pa cu deporte y e rol di Lotto pa Deporte. Unda cu nos bay na Aruba nos infrastructura deportivo ta den estado pesimo y e atletanan, clubnan y federacionnan no ta sinti e aporte necesario di parti di Lotto pa Deporte. Mas bien Lotto a para bira un show di duna verf aki aya y laga pone nan logo manera ta gran cos nan a haci.
Canchanan den mal estado
Un berguensa grandi ta cu ni nos propio stadionnan nacional no por ser usa pa weganan internacional debi cu esakinan ta den mal estado y cu nan a ser desaproba, anto bo ta puntra bo mes unda e Lotto ta cu ta cambia bida di e atleta? Unda bo bira nos canchanan deportivo ta den mal estado y falta hopi mantencion pero lo mas importante ta e falta di material adecua pa por practica e deporte manera debe ser. Ta di elogia mayornan, sponsernan, coachnan cu ta invertiendo di nan saco pa nos hobennan por practica deporte y cu nan por tene e nomber di Aruba na halto internacionalmente. No solamente nos atletanan, federacionnan, clubnan ta sinti e mal maneho financiero di Lotto, pero tambe rebendedornan di Lotto aki na Aruba unda cu bo ta wak cu hopi ta cerando nan negoshi cu no solamente ta un entrada extra pa hopi persona cu tin necesidad di esaki, mientras cu Lotto si a conoce un aumento den benta di 30%, pero niun hende no ta sinti e beneficio di esaki, pasobra tur placa ta bay Canada y na final ta un miseria nos ta haya a cambio y cu mayoria ta keda den un grupo su man.
Desconfiansa den Lotto
A yega momento pa nos Minister di Deporte di un bes pa semper fiha su posicion pa locual ta trata e situacion di Lotto pa Deporte. Hecho ta cu nos di parlamento a pasa un mocion unda cu nos ta expresa nos desconfianza den e manera cu ta maneha Lotto y unda cu un grupo cu ta den mesun bestuur ta haci negoshi cu Lotto. Esaki ta algo inaceptabel. Y sigur mi persona cu ta sali di mundo di deporte y ta wak con deporte ta sangra na Aruba y sin conta deporte escolar y infrastructura deportivo escolar, ta urgi nos Minister di Deporte sr. Dangui Oduber pa no gasta mas placa den corte pa bringa y rescata Lotto di un grupo cu a secuestra Lotto pa deporte. Mirando cu no tin tempo pa perde, pa su excelencia fiha un posicion ki nos ta bay haci di una bes por todo. Mi persona ta haya cu ta mihor nos usa e placa cu nos lo a usa den corte pa trata na haya Lotto pa Deporte, nos hinca e placa aki den lanta un Lotto Nobo di pueblo pa Deporte.
Pueblo ta anhela e cambio
Nos no por keda core tras di hende cu no tin sentimento pa deporte, pero mas bien pa beneficio personal. Y mi tin sigur cu pueblo lo sa di sostene hunto cu rebendedornan p’asina den corto tempo esaki por ta un exito, pa nos por cuminsa wak progreso den deporte, unda cu nos por cuminsa na percura pa nos stadionnan nacional ta den condicion optimal y unda nos por cuminsa mehora infrastructura deportivo y percura pa materialnan pa por practica deporte optimalmente. Y cu nos por conoce un biaha mas Weganan di Reino. Pueblo ta anhela pa cuminsa sinti e cambio y ami como parlamentario lo sostene un decision di su Excelencia Dangui Oduber y lo traha hunto cu e Minister pa haci e cambionan lo mas pronto posibel pa nos por conoce un Lotto Nobo di pueblo pa Deporte, unda cu lo garantisa esnan cu lo kier bay over pa e fundacion di Lotto nobo aki cu nan lo no perde nada y por garantisa cu Pueblo por ta sigur cu e Lotto Nobo aki lo traha na beneficio di nos deportistanan. Pa finalisa mi ta bisa: E momento a yega!


text:
Manera aña a habri trabounan ta continua. Segun Parlamentario Endy Croes cu pueblo a scogenan pa haci hopi trabou. Bishitando cas pa cas durante campaña algo cu tabata biba hopi den nos comunidad ta e hecho cu tin un famia aki na Aruba cu a “wheel and deal” cu patrimonio di pueblo, esta cu tereno.
Tin indicacionnan fuerte cu for di kantoor di minister anterior esta “Benny” tabata tin dealnan ta tuma lugar cu opcion riba tereno cual via entre otro Leoncita kende a lanta diferente NV usando “amiga” of famia pa lanta NV y bende e terenonan aki pa hopi placa.
Tin hopi documento cu ta incrimina esnan cu a participa den e tipo di corupcionnan aki pa enrikece nan mes cu patrimonio di pueblo. Desde esunnan den kantoor te na esunnan cu a “front” pa haci e benta. OM lo mester investiga y determina kende tur lo a ricibi pago den e dealnan miyonario cu tereno di pueblo. OM lo determina tambe al respecto e hecho castigabel pa asina husticia por prevalece.
E asunto di tereno aki ta mustra di lo bay tin un rabo hopi largo. Den 2018 lo bay ta hopi skerpi riba asunto di tereno aki paso pueblo kier un claridad. Pa e motibonan aki Parlamentario Endy Croes uzando su derecho como Parlamentario mediante Artikel 59 di Reglament van Orde y Staats Regeling a dirigi su prome carta den 2018 pa Minister di Infrastructura Otmar Oduber pa por pone nan mes al tanto di e ultimo desaroyonan al respecto esaki.
Segun Parlamentario Endy Croes tin mas carta lo sali e siman aki ainda cu diferente pregunta na otro ministernan di Coalicion actuando conforme deseo di pueblo pa por informa pueblo cu e berdad.


text:
Pa parlamentario Sra. Mervin Wyatt- Ras, kisas politica kier bisa cu Minister di Salud no a traha of comunica cu parlamento pa loke ta proyecto di hospital pa cual esaki ta cosnan cu ta pasa pero no mester bay investiga paso esaki ta un proyecto cu no por para.
Ta asina cu , segun ley mester actua. Eigenlijk loke ta henter e discusion ta cu e minister, segun e fraccionnan di coalicion den oposicion, no a actua segun ley. Pero ora cu tin cambio den cualke cos cu bo ta bezig cun’e y a pasa e machtiging na gobierno, e minister den e caso aki, pa e por cera un huurovereenkomst cu SOGA y e tempo ey a fiha un suma di 24 miyon florin pa aña na huur.
Ora cu a bin cambio den esaki, e minister mester bin parlamento, segun e ley 2 inciso 3 di e ley cu parlamento a pasa. Asina tambe minister a pasa tur e informacion pa parlamento. Manera cu parlamento a haya splicacion y tambe den documentonan cu nan por a tuma nota ta, cu a bin cambio di scope. Ora cu nan tabata bezig cu e proyecto, dado momento, lo mester a amplia e cambernan di hospital y tambe e ICU, cu tambe mester wordo upgraded, como tambe e laboratorio y otro puntonan mas cu mester wordo construi, den e ampliacion. E ora minister a duna e informacion y ora esaki sosode, e huur di e edificio lo subi cu 500 mil mas o menos, pa luna. Eynan henter e discusion ta, cu locual Sra. drs. Wyatt Ras no ta compronde, cu e proyecto aki ta cu a haya varios presentacion den parlamento. Por bisa, cu tabata tin preguntanan pero tambe discusion encuanto criterianan cu a scoge e compania, e forma di bidding, etc. Pero eseynan minister a bin y a contestanan. E proyecto ta den su fase mas avansa.
Mas aleu, Sra. drs. Mervin Wyatt- Ras a sigui bisa cu parce cu nan a lanta for di soño, di un winterslaap y tur e preguntanan ey ta bin bek atrobe. Ta mescos cu nan ta cuminsa full di nobo y tur cos ta bin bek, a base di esey, ta bin cu mocionnan. Ta importante en berdad, cu minister a duna informacion, ta importante cu ta haci preguntanan y tambe investiga e parti cu dicon ta amplia e diferente facilidadnan ey. Dus e cambio di scope, check esey mas aleu. Sin embargo awo cu ta parce cu full e proyecto ta bay wordo investiga. Esey no ta cuadra cu locual nan a bin ta trata tur e añanan aki den parlamento. Vooral e reaccion y p’esey e dos mocionnan door di e partidonan MEP-POR-RED, AVP no por a bay di acuerdo cu nan. Pero si ta importante, cu den un construccion di cualke edificio, si ripara cu manera minister a bin ta splica, segun e inspectie rapport, e cambernan di operacion no ta cumpli cu rekisitonan di normanan internacional e ora lo mester atende cu esey. NO bisa cu ta bay renoba hospital y dado momento despues di aña, nan no ta cumpli y no ta bay haya seguro pa nan. Ta e pashentnan ta central, pero e reunion a bay hopi over di cifra. Mester elimina e lista di espera pa pashentnan.
Dado momento e minister a reacciona, ya cu nan a cuminsa discuti su integridad. E minsiter a bisa cu e no tin niun malicia, el a bin haya e proyecto andando. Pero varios di e gruponan cu awe ta critica, tabata den Staten. Y e tempo ey, henter e proyecto di hospital, a wordo discuti den reunionnan, cu e miembronan di otro fraccion no tabata bin. Eynan, nan a faya di haya informacion di parti di director di Hospital, di SOGA, di gobierno.
Sra. Wyatt- Ras ta kere si mas a leuw Sra Ras ta kere si nan kier bay investiga esaki tambe ta costa placa y p’esey prome cu bay haci algo, e ta bay den desbentaha di e pashent. Eseynan ta e preocupacionnan. Mas aleu, Sra. Wyatt- Ras ta importante pa tin transparencia.
Cada biaha a haya informacion, parlamento mes no tabata kier a tuma e informacion. Na Juni e minister cu a pidi un reunion cu e comision di salubridad, pero e no a tuma luga. E presidente di e comision a bisa den un reunion di Comision Central, cu Sra. Wyatt- Ras mes a yama, a bisa cu e no a yama e reunion paso e ta kere cu e mester ta den un reunion publico. Pero pa cuater luna niun hende no a haci caso ariba esaki.


text:
Si Señor permiti, den dos siman nos tin plan di bai "Sled Lake" y bolbe pasa algun dianan ey den cabina di nos sobrino David! E fotonan a wordo saca na luna di September, aña pasa! Dushi pa sinta combersa rond di candela y wak e lago!! Y pisca tambe!!
Despues di Su resureccion Señor Jesus a aparece na varios persona encluyendo e Apostelnan cu El a scohe. Y di e manera ey El a duna pruebanan pa convence nan cu E ta na bida. (Ech. 1:1-9)
Y den Reb. 1:1-20, Señor Jesus a manifesta Su mes den otro forma na e Apostel Juan. Den e versiculonan 17,18, nos ta lesa lo siguiente, “Ora cu mi (Apostel Juan) a mir’E, mi a cai na Su pia manera morto. E ora El a pone Su man drechi ariba mi bisando: No tene miedo, Ami ta e prome y e ultimo. Ami ta Esun cu ta biba; Mi tabata morto, y ata Mi ta na bida pa semper y semper! Y ami tin e yabinan di morto y Hades.” Segun Scritura, Señor Jesus ta e prome cu a resucita for di e mortonan. Y ora cu E bolbe, esunnan cu ta kere den djE lo resucita den un curpa glorifica. Siendo cu te na e momento cu mi ta scirbiendo aki, Cristo no a bolbe ainda; ta nifica cu ningun di esunnnan cu a muri den pasado, no a resucita ainda. Scritura ta bisa nos bon cla, cu nos Señor JesuCristo ta e prome persona cu a wordo lamta for di e mortonan.
Ademas Scritura ta enfatisa cu ta Dios, e Tata a dun’E bida for di morto. Y Scritura ta bisa nos masha cla cu esunnan cu a muri den Cristo, no a resucita ainda. Ma nan lo resucita ora cu nos Señor lo bolbe y no prome. Prome Corintio 15:23 ta bisa lo siguiente, “Ma cada un segun su mes orden (of turno) Cristo ta e prome fruta, despues di esey, esunnan cu ta di Cristo na Su binida.” (Lesa pa fabor 1 Cor. 15:12-33)
Den nos traduccion na Papiamento nos tin, - “fruta” den 1 Cor. 15:20 y 23. Pero mira e traduccion na Ingles cu ta pone “frutanan” enbes di “fruta”. Pasobra Cristo ta e number uno for di un multitud cu lo resucita ora cu Jesus ta bolbe. Un otro porcion di Scritura importante relaciona cu e doctrina aki tocante e resureccion ta 1 Tes. 4:13-18 compara e Scritura ey cu 1 Cor. 15:51-58. Aki nos ta haya scirbi cu e resureccion ta tuma lugar rapido, y no ta asunto di mira aki of mira aya. Anto pa depues e dunador di noticianan bai na TV y duna tur sorto di comentario bruha den otro. Absolutamente no!
E traduccion na Papiamento ta bisa: “Den un momento, den un frega di wowo…” etc. Pero e traduccion na Ingles ta busa: “den un momento”, den bisa un “kinipi di wowo.” Etc. Na Hulandes ta bisa, “In een ondeelbaar ogenblik.”
Amigonan y rumannan den e fe. Sigur cu ta bon pa nos reuni como Iglesia fielmente. Pero nos no mester tuma esey como complimento di un deber unicamente. Anto e resto di siman nos ta biba manera nos ta lesa den 2 Tim. 3:1-9. Ta pa e motibo ey, e Spirito Santo a guia e Apostel pa scirbi lo siguiente na Timoteo: “Den e presencia di Dios y di Cristo Jesus, Kende lo huzga e bibonan y e mortonan, y na bista di Su aparicion y Su Reino, mi ta duna bo e encargo aki: Predica e Palabra, sea prepara na tempo y for di tempo; coregi, reprende, y incurasha, cu gran pasenshi y instruccion cuidadoso…”, etc., etc.
Rumannan stima, y co-pastornan, y tur cu ta den e ministerio di e Evangelio: Mescos cu e Apostel a spierta Timoteo, mescos e ta spierta nos awe y ta encurasha nos pa tene firme na e Palabra di Dios, y asina evita doctrina cu ta falso. Himeneo y Fileto a desvia for di e berdad, y nan tabata bisa cu e resureccion a pasa caba, y asina tabata trastorna of destrui cu fe di algun di e rumannan. (2 Tim. 2:16-18)


text:
Aki ta sigui un resumen di casonan den Corte di Prome Instancia, pa diabierna 8 di December, 2017
Pa 8 or y 15, J.C.B. lo presenta dilanti hues pa skucha su veredicto.
Pa 8 or y 15, N.A.G. lo presenta dilanti hues pa skucha su veredicto.
Pa 8 or y 15, T.A.L.B, I.J.J.V.M., J.U.F., A.J.T., L.R.W., J.J.W., L.R.W.. E caso aki ta bay wordo trata PRO FORMA. B y V.M. y U.F. ta wordo acusa di intento di atraco riba 13 di Augustus 2017. B. y V.M., y U.F. ta wordo acusa di, conhuntamente cu otro of otronan, kiebro y ladronica den un cas, a bay cu joyas y cen ariba 14 di Augustus 2017.
V.M. y U.F. ta. ta wordo acusa di, conhuntamente cu un otro of otronan, a purba mata un hende riba 2 di augustus 2017 dor di los tiro riba dje cu un arma di candela.
U.F. ta wordo acusa pa, conhuntamente cu un otro of otronan, kiebro y ladronicia den un supermarket di un of mas caha di whiskey riba 14 di juli 2017.
U.F. y L.W. y J.W. ta wordo acusa pa, conhuntamente cu un otro of otronan, ladronicia cu violencia di un yabi di switch, un cartera, cen, un auto, un telefon y cahanan di cigaria riba 18 di augustus 2017.
U.F. ta wordo acusa di posesion di un arma di candela y balanana riba 31 di augustus 2017.
T. y L.W. ta wordo acusa di kiebro y ladronicia, conhuntamente cu un otro of otronan, den un cas di un of mas laptop y mas propiedadnan riba 4 di september 2017.
L.W. ta wordo acusa di posesion di un arma di candela y balanan riba 15 di September 2017.
pa 8 or y 15, A.N.K. lo presenta dilanti di hues. K. ta wordo acusa di posesion di un arma di candela y balanan riba 23 di Augustus 2017. E caso aki ta wordo trata PRO FORMA.
Pa 8 or y 15, A.F.G.Z. lo presenta dilanti di hues. E ta wordo acusa di ladronicia di un auto ariab 25 di Augustus 2017. E ta wordo acusa di a intencionalmetne kita un menor di e persona cu tabata tin autoridad riba dje riba 25 Augustus 2017, door di intencionalmente core bay cu un auto, den cual tabata presente, nieto di e doño di e auto.
Pa 9 or, J.W.L. y A.H.F.C., lo presenta dilanti di hues. Nan ta wordo acusa di intentop di ladronicia cu violencia riba personanan den un cad den e periodo di 24 October 2016 pa 7 November 2016
Pa 11 or y 30, J.T. lo presenta dilanti di hues. E ta wordo acusa di transporte y posesion di cocaina riba 30 y 31 di October 2016. E ta wordo acusa di, conhuntamente cu otro of otronan, a forma parti di e preparacionnan for di Aruba di cocaina den e periodo di 18 October 2016 pa 1 November 2016.
Pa 2 or di, B.D.W. lo presenta dilanti di hues. E ta wordo acusa di intento di asesinato riba 27 di Februari 2017. E ta wordo acusa di a viola ley di droga ariba 2 7y 19 di September 2016. Ademas e ta wordo acusa di maltrato cu arma na 2016.


text:
Lujo asesibel Je Privá Harte di Meta Vanaf, George Avion Avion di e Grupo di Hür di trabou Banda di Mi 404-662-4200 pa e presupuesto instantie di bashí di e para dòbel mi área di negoshi, personal di emergensia òf di trabou banda di bo telefon 404-662-4200 oneway e biahe di avion den e ta na. Tin hopi grupo di hür ofresé asesibel je privá statutonan pa e sektor empresa. Aki ta algun di benefisionan mas signifikativo di un mes je privá charter. Mi kier sa ku ta bai ta seif ora bo ta hui di un lugá na otro/ tin tur kos tokante di e skohementu di esnan ku tin tabata den e negoshi pa aña i tin un bèrdat organisacion di un kliente rekerí.
Lista Di Sirbishi Ku Ta Ofrece
Pa Medio Di Midí For Di Un Je Privá Charter
Bashí di e firma di un Je Privá Charter
Ta hasi, ehekutivo di lujo je karta a bira basta asequibles den e dianan aki, inkluso chikitu i media sala ehekutivo di negoshi mei utilidat aki elos. Kosnan manera un je privá di e karta di representante di meta ta Vanaf ta wardá eksklusivamente pa riku i hamas. Sinembargo, esaki no ta e kaso. E vishonnan di prohibitivos kosto di pasje aéreo a kòrtá, yuda pa e otro persona pa reserved vuelo di un parti di mundu.
Elos komersial tin varios reo, bo bai di errático diseño pa algun grupo aéreo na streets normal riba e tèrminá tratado di salida. Di orario di nan vuelo ta e severo, t'asina ku bo no por bula ora kier. Ta hasi, algun di e destina bo si bo tin un òf dos elos siman, por ta asina ku e pasahero tin ku ta spera pa e biahe i segers di e no ta pieda. Bo por, ma ta nesesario hopi tempu pa yega na su destinashon.
Mira ta unda atendemientu di avion di trabou ta bin di reskate. E ta mas sorprendé di e interes di e mayoria di e kasnan di lujo bai atras. Un bunita lujosa asina pa evitá ku bo biaha na je privá. Na embahador, no por ta un di nan vuelo disponibel na su destinashon riba e fecha di su biahe. Ta hasi, no por ta solamente un kantidat limitá di grupo aéreo ku ta bula bai na e kaminda i tin un meta kada, mayoria di e kendenan ta bai no ta pa e lat di siman òf dialuna.
Loke bo mester tin ta un rápido, di lujo, i di forma seif pa yega na su destinashon. E mihó mes di hasi esaki ta kla hür un je privá. Di mas grandi convenci ta ku e por evitá ku e TA bai evitá topa ku bo meter ku stranheronan e publiko regular di e aeropuertonan.
Maske tin hopi met na totalmente di e je privá biaha, e hendenan ta bin di konosé prinsipal ventajas di e manera ta transportá e dia di awe. E ta co si bo ta deseá asegurado ta bo por yega for di e punto di riba e punto B, ora ta tuma algun accijns òf un biaha di negoshi, un di e mihó manera pa bai riba dje, ku ta reservá e meta privá biaha.
Sabana, Por, Georgetown, Daufuskie Islands, Hardeeville, Bloomingdale, Tube Islands, Akta, Richmond Heel, Skina, Bluffton, Meldt, De, Hilton Had Islands, Leming, Kabel, Guyton, Na mitar kaminda, Springfield, Siman, Ridgeland, Coosawatchie, Haf Real, For Start, Pembroke, Beaufort, Clyo, Dun', Lady Islands, Hinesville, Broken, Recibo, Allenhurst, Homeland, Grant, Sint Lema Islands, Walthourville, Saldo, Seadoo, Townsend, Over, Newington, Forma, Saca, Di mitar luna, Kabes, Media, Dies, Ludowici, Yemassee, Sabalo Islands, Tempran Di Rama, Statesboro, Estilo, Claxton, Drie, Traha, Glennville, Registro, Dor, Varnville, Velilla, Luna Di Bèrdè, Lora, Mescos, Japon, Polski, Effort, Dit Eiland, Sup, Silvana, Cocktail, Mil, Afdak, Jacksonboro, Rincon, Polis, Reidsville, Rock For, Brunswick, Island, Mester, Cobbtown, Fairfax, Dom, Walterboro, Sint Siman Islands, Un Dama, Ruffin, Hollywood, Isla Di Laman, Wadmalaw Islands, Gerald, Screen, Ronde Òf, Kortesia, Real, Cottageville, Vellen, John Islands, Prins, Sardis, Forman, Pattern, Curason, Mainta, Not Curason, Charlton Af, Habon Vanaf/Hilton Had Aeropuerto Internashonal públiko i e funshon militar di aeropuerto di propiedat https://savannahairport.com/


text:
Thursday, January 31, 2008
Idolatria - ultimo dje series
Esaki ta nos ultimo mensahe tocante idolatria den e series tocante idolatria. No ta nifica cu mi a splika tur loke ta inclui den idolatria. Te aki nos a mira algo tocante e celebracion annual cu yama Carnaval. Y mi no a menciona nada tocante e celebracionnan cu ta compaña Carnaval manera scohemento di rey y reina compaña cu baliamento y bebemento, etc. Tambe mi a menciona cu no ta durante Carnaval so nos por comete idolatria pero tambe durante cualke otro dia di aña. Nos a mira tambe cu idolatria ta igual cu adora Satanas y su demoñonan. Mi a recomenda pa lesa e siguiente Scrituranan aki, pa cada persona por sabi cu no ta di nos propio imahinacion nos ta papia. E Scrituranan ta: 1 Corintionan 10:1-22 y 1 Corintionan 8:1-13.
Tambe Galationan 5:16-26 y Colosensenan 3:5 y 1 Pedro 4:3. Y tambe e prome carta di e Apostel Juan completo.
Awe mi ta conclui cu algun Scrituranan for di Romanonan. Y nos ta recomenda pa bo lesa e buki di Romanonan completo. Pakico? Pasobra den e carta aki, e Apostel Pablo kende a wordo scohi y apunta pa Dios e Tata Su mes, y pa nos Señor JesuCristo, ta presenta e Evangelio di e gracia di Dios na nos cu no ta Judiu y tambe na Judiunan, na un manera sumamente cla. Sinembargo, sin e yudansa for di Dios, nos lo no comprende nada, y lo prefera lesa un corant of un novela of algo similar. Tin un promesa sumamente precioso scirbi particularmente pa un persona cu tin e deseo di pertenece na Dios. E ta bisa simplemente esaki: “Pasobra no tin diferencia meimei Judiu y no Judiu, e mes Señor ta Señor di tur y ta bendiciona ricamente tur cu yama na nE, pasobra cada uno cu yama na e Nomber di e Señor lo ta salba.” Ki un bunita promesa for di Esun cu no por gaña!
Bon, awor laga nos bolbe na e tema di idolatria, y nos lo considera loke Pablo a scirbi na e Romanonan: Pasobra rabia di Dios ta wordo revela for di cielo contra tur bida sin Dios y maldad di hende cu ta oprimi e berdad pa medio di nan maldad; siendo cu loke por sea conoci tocante Dios ta cla na nan, pasobra Dios a hasi e cla na nan. Pasobra desde e creacion di mundo, Dios Su cualidadnan invisibel – Su poder eterno y naturalesa divino a wordo mira claramente, siendo comprendi for di loke a wordo traha, di manera cu hende ta sin dispensa. Pasobra aunke cu nan tabata conoce Dios, nan no a glorific’E como Dios, ni tampoco gradici E, ma nan pensamento a bira inutil y nan curason bobo a bira scur. Aunke nan ta profesa di ta sabi, nan a bira bobo y a intercambia e gloria di e Dios inmortal pa imahennan traha pa parce mescos cu hende mortal y parhanan y animalnan y reptilnan. P’esey Dios a entrega nan den e deseonan pecaminoso di nan curason pa impuresa sexual, y pa e degradacion di nan curpa cu un y otro. Nan a entercambia e berdad di Dios pa un mentira, y adora y sirbi cosnan crea enbes di e Creador, Kende ta alaba pa semper. Amen.
Anto e ta continua bisando: Pa e motibo aki, Dios a entrega nan na deseonan bergonsoso. Asta nan mohenan a entercambia relacionnan natural pa loke ta contra naturalesa. Di e mes manera e hombernan tambe a bandona relacion natural cu mohe, y a kima cu pasion pa un y otro. Hombernan cometiendo actonan indecente cu otro homber, y ta ricibi den nan mes e castigo mereci pa nan pervercion.
Ademas, siendo cu nan no a haya cu e bal pa retene e conocemento di Dios, El a entrega nan na un mente deprava, pa haci e loke no mester wordo haci. Nan a bira yena cu tur sorto di inhusticia, maldad, golosidad y depravacion. Nan ta yen di envidia, matamento, pleito, engaño y malicia. Nan ta hacidor di redo, calumniador, odiadornan di Dios, insolente, arogante y gabador; nan ta inventa maneranan pa haci maldad; nan ta desobedece nan mayornan; nan ta sin comprendemento, sin fe, sin curason, sin misericordia.
Aunke cu nan sabi Dios Su ordennan husto cu esunnan cu ta hasi sorto di cosnan asina ta merece morto, no solamente nan ta sigui haci nan, ma tambe nan ta di acuerdo cu esunnan cu ta practica nan.
Amigo y amiganan, loke bo a caba di lesa ey, ta for di Testament Nobo den e buki scirbi na e Romanonan. Y algun por pensa cu e cosnan ey a tuma lugar antes den e nacionnan pagano, ma no awe mas. Y no den nos Islanan Cristian, etc., etc.
Nos por haci nos mes e pregunta: “Pakico Dios a entrega e personanan menciona den e prome capitulo di Romanonan; na un mente perverti of deprava? E contesta cu nos ta haya ta: “Pasobra aunke cu nan tabata sabi cu tin un Dios, nan no a glorific’E como Dios, y nan a haya cu e no tin balor pa retene e conocemento di Dios.”
Abo cu ta lesando e mensahe aki; bo ta haya cu e tin balor pa scucha na e Dios cu ta menciona bes tras bes den e buki aki di Romanonan y den e otro bukinan den Beibel? Si esey ta e caso anto bo lo scucha kico e Dios aki ta bisa nos mediante Su unico yiu nos Señor y Salbador Jesus e Cristo? Den e nomber di Dios, e Tata, Jesus, e Yiu di Dios a papia idioma cla pa henter mundo. Y den Señor Jesus solamente ta posibel pa nos adora e Tata den Spirito y berdad.
Ata aki algun Scritura pa yuda esun cu ta anhela pa e berdad: Hebreonan 1:1-4 y Rom. 1:16,17 y Juan 14:5-7 y Tito 3:1-8, 1 Timoteo 2:1-6 y por ultimo Revelacion 21:1-8.
Scirbi pa Bicento Henriquez
Posted by Bicento & Betty Henriquez at 8:43 AM No comments: Links to this post
Friday, January 25, 2008
IDOLATRIA continua
Den nos prome mensahe tocante e tema aki, nos a menciona Carnaval un poco. Segun historia Carnaval tabata un celebracion pagano na honor di diosnan falso hopi añanan prome cu Cristo a bini na mundo. Pero no ta Carnaval so tabata e medio dor di cual e diosnan falso tabata adora; y Scritura ta firme y severo contra e maldad ey, esta adoramento di idolonan.
Segun Scritura, ora cu un persona ta sirbi of adora un idolo, ta Satanas e ta sirbi y adora. Pasobra no ta existi un otro Dios sino Un. Den prome Corintionan 4: 3,4, nos ta lesa lo siguiente: “Y asta si nos Evangelio ta tapa cu un velo, e ta tapa pa esunan cu ta pereciendo. E dios di e siglo (of era) aki a ciega e mente di esunnan cu no ta kere, asina cu nan no por mira e lus di e Evangelio di e gloria di Cristo, Kende ta e imagen di Dios.” Aki Satanas ta wordo yama e dios di e era of siglo aki. Y mediante su trikinan y metodonan y trampanan, e ta ciega e mente di humanidad cu no ta kere e Evangelio.
Amigonan; di acuerdo cu Scritura, humanidad ta consisti di dos grupo di persona. Esunnan cu ta kere e Evangelio, y esunnan cu no ta kere, (excluyendo muchanan inocente cualnan ta Dios So por huszga). E Apostel Juan ta spierta nos bisando lo siguiente: “Nos sabi cu nos ta yiunan di Dios, y cu henter mundo ta bou di control di e malbado.” ( 1 Juan 5:19 ). Pero net prome cu esaki e mes Apostel ta bisa nos asina aki: “Nos sabi cu ken cu a nace di Dios no ta sigui comete pica; Esun cu tabata naci di Dios ta ward’e sigur, y e malbado no ta mishi cu ne.” (1Juan 5:18)
Ta increibel e diferencia cu Scritura ta menciona cu tin entre e pecador cu repenti di pica y kere den nos Señor JesuCristo; cu esunnan cu no ta kere. E mes Apostel Juan a scirbi lo siguiente: “Yiunan stima, no laga ningun hende desvia boso. Esun cu ta haci loke ta bon ta husto, mescos cu E ta husto. Esun cu ta haci loke ta pecaminoso ta di e diabel, pasobra e diabel ta haciendo pica for di principio. E proposito cu e Yiu di Dios a aparece tabata pa destrui cu e obranan di e diabel. Ningun hende cu a nace di Dios, lo sigui haci pica, pasobra Dios Su simia ta keda den dje; e no por sigui haci pica, pasobra el a nace for di Dios.”
Anto e Apostel ta continua bisando: “Asina aki nos ta conoce ken e yiunan di Dios ta, y ken e yiunan di e diabel ta: ken cu no ta practica husticia no ta un yiu di Dios; tampoco esun cu no ta stima su ruman. (1 Juan 3:10)
Na cualke alma precioso cu ta lesando e mensahe aki nos ta encursha bo pa lesa e carta di prome Juan completo. Pidi na nos Tata Celesial pa E yuda bo pa comprende y pa obedece.
Ata aki algun di e declaracionnan cu ta scirbi den e carta aki: “No stima mundo, ni e cosnan cu tin den mundo. Ken cu ta stima e mundo, e amor di e Tata no ta den dje. Pasobra tur cos den e mundo; e deseonan carnal, e deseonan di e wowo, y e orguyo di bida, no ta bini for di e Tata, ma for di e mundo. E mundo y su deseonan ta pasa bai, ma esun cu ta haci e boluntad di Dios, lo biba pa semper.” Tambe e ta bisa: “No keda sorprendi mi rumannan, si e mundo ta odia boso. Nos sabi cu nos a pasa foi morto na bida, pasobra nos ta stima nos rumannan. Ken cu ta odia su ruman ta un matador, y boso sabi cu ningun matador tin bida eterno den dje.” Anto e ta sigui bisando: “Ken cu no kere den Dios ta hasi E un gañador, pasobra e no a kere e testimonio cu Dios a duna tocante Su Yiu. Y esaki ta e testimonio: Dios a duna nos bida eterno, y e bida aki ta den Su Yiu. Esun cu tin e Yiu tin bida; esun cu no tin e Yiu di Dios no tin bida.”
Nos ta roga na cada persona cu ta lesa e mensahe aki di nobo, pa bo lesa prome Juan den bo Beibel, pasobra e ta presenta e Evangelio hopi cla, hunto cu spiertamentonan pa habri nos wowonan pa nos por obedece.
E mes un sirbidor aki ta spierta nos masha fuerte mes tocante idolatria . E unico manera cu nos por ta libra di idolatria ta si nos obedece nos Tata Celestial tocante Su Yiu nos Señor y Salbador Jesus. Pone atencion cu Juan ta termina su carta cu e spiertamento aki na tur cu ya ta kere den Jesus. Asina aki e ta scirbi: “Yiunan chikito, of: Of Mi yiunan, of: “Yiunan stima; warda boso mes fo’i idolonan.” Otro tradicion ta bisa: Keda leu for di idolonan, of sea diosnan falso.
Corda bon cu den e mes un carta aki e Apostel a declara cu: E mundo henter ta bou control di e malbado. E Malbado ke men e diabel, Satanas. Den e buki di Rebelacion e ta wordo yama: e dragon, e serpiente antiguo, e diabel y satanas, cu ta gaña e nacionnan. Sea spierta awe, y scapa yamando den e nomber di Jesus nos Salbador.
Scirbi pa Bicento HenriquezNo lubida cu nos tin masha deseo pa tende algo for di bo! Djies laga nos sabi cu bo a bishita nos sitio y cu bo a lesa e spiertamento awe di idolatria. Ta un momento e ta tuma, ma pa nos e ta encurasha nos pa sigui cu e ministerio aki.
Email address: bbhenriquez@shaw.ca
Carta por ser manda na: Bicento & Betty Henriquez, #534, 120 La Ronge Road, Saskatoon, SK., S7K 7Z9.
Of por laga un comentario ariba blog sitio mes. Tin un lugar pa laga cualke pregunta of rosponde:
www.bbhenriquez.blogspot.com
Posted by Bicento & Betty Henriquez at 12:22 PM No comments: Links to this post
Saturday, January 19, 2008
Carnival y Idolatria
Mayoria di Antiyanonan y Arubanonan sabi algo tocante e celebracion annual aki. Mayoria ta celebra of ta tuma parti di un of otro manera, sin pensa nada otro cu di pasa un bon tempo.
E palabra Carnaval no ta di nos idioma Papiamento, y p’esey nos mester busca su nificacion den e idioma for di cual el a bini. Si nos busca su nificacion den un diccionario of den un encyclopedia, nos por comprende cu e celebracion aki di Carnaval e exisi for hopi añanan pasa caba, asta prome cu Cristo a bin na mundo. E tabata un fiesta pagano cu di un of otro manera ta wordo celebra te awe. E nomber original tin di haci cu carni natural, manera por ehempel carni di animalnan. Pero como cu Scritura ta papia di e carni den e sentido di e naturalesa di pica cu ta den tur su ser humano, e ta facil pa mescla e dosnan ey hunto.
E fiesta di Carnaval ta wordo celebra den varios parti di mundo. Pero tin algun lugarnan unda esaki a bira famoso. Manera a ser menciona caba, Carnaval a existi di prome cu Cristo a bini na mundo. Y tabata for di e tempo un forma di adoracion di diosnan falso. Despues cu Cristo a bini y cu El a wordo crucifica y dera y lanta for di morto; y cu e Evangelio di e gracia di Dios pa pordon di picanan y bida eterno a cuminsa ser proclama despues cu e Spirito Santo a bini pa ta hunto y den e siguidornan di Cristo, e celebracion ey di Carnaval a continua manera custumbra. Esta, e tabata un celebracion pagano dedica na diosnan traha di piedra of di plata of di palo, etc., segun imaginacion di e personanan cu a traha nan. Ta di comprende cu e prome hendenan cu a kere e Evangelio, lo a haya nan mes den conflicto di un of otro manera, y particularmente, ora cu e Evangelio a cuminsa duna fruta den e paganonan. Cu paganonan nos ta referi na e personanan cu no tabata Judiu. Literalmente e nomber of titulo carnaval, no ta wordo haya den Beibel, pero sirbimento na diosnan falso si ta wordo menciona hopi bes. Lesa por fabor den bo Beibel, e capitulo dies di prome Corintionan completo. Den e versiculonan 14-22, e Apostel Pablo ta papia hopi cla cu esnan no Judiu, y den e versiculonan 1-13, e Judiunan y no Judiunan ta inclui.
Pone atencion cu idolatria ta inclui celebracion cu baliamento y inmoralidad sexual. Y e spiertamento cu e Apostel Pablo ta duna aki, no ta na esunnan cu no ta keredor, ma ta na nos cu ta kere di curason den nos Señor JesuCristo. Pakico na esnan cu ta kere Evangelio? E contesta for di Scritura ta; cu cada persona cu a tende e Evangelio, y a repenti di su picanan, y a kere di curason den Esun cu a carga nos picanan den Su curpa ariba e crus; ta ricibi pordon di tur su picanan. Y na e mes un tempo e ta ricibi tur e bendicionnan spiritual cu ta den Cristo.
Ora cu nos ta repenti di nos picanan ta nifica tur nos picanan, y no algun so. Segun Scritura idolatria ta parti di e naturalesa pecaminoso di e ser humano. Y ora cu un persona ta kere e bon noticia di Cristo, e ta ricibi e Spiritu Santo pa yuda y guia nos durante nos bida. Pero di nos banda nos mester ta boluntario y obedicido. Tuma por ehempel Galationan 5:16-26 cu ta bisa nos lo siguiente. “Anto mi ta bisa, biba segun e Spirito, y boso lo no cumpli, of gratifica e deseonan di e naturalesa pecaminoso. Pasobra e naturalesa pecaminoso ta desea loke ta contrario na e Spirito, y e Spirito loke ta contrario di e naturalesa pecaminoso. Nan ta den conflicto cu un y otro, pa boso no haci loke boso kier. Pero si boso ta guia pa e Spirito, boso no ta bou di e Ley. E echunan di e naturalesa pecaminoso ta cla pa mira. Inmoralidad sexual, impuresa y idolatria y bruheria, odio, pleito, jaloers, etc., etc. Y e ta conclui cu e spiertamento aki: “Mi ta spierta boso mescos cu mi a spierta boso caba, cu esnan cu ta biba asina, lo no ereda e reino di Dios.” Lesa esaki for di bo mes Beibel.
Otro Scritura ta spierta esnan cu ta kere e Evangelio, lo siguiente: “Conta como morto tur loke ta pertenece na boso naturalesa terenal: immoralidad sexual, impuresa, pashon, deseonan malo, y golosidad cual ta idolatria.” (Col. 3:5). Tur e Scrituranan ey ta duna spiertamento na e berdadero Cristiannan y no na esunnan cu ta di nomber so. Golosidad pa placa y otro cosnan ta ser considera igual cu idolatria cu ta nifica adoramento di dios falso. Y siendo cu dios falso realmente no ta existi, pasobra no ta existi ningun otro Dios sino Un. P’esey cu loke ta pa nos cu ta kere e Evangelio tin solamente un Dios, e Tata, for di Kende tur cos ta bini, y pa Kende nos ta biba; y tin solamente un Señor JesuCristo, pa medio di Kende tur cos a bini, y door di Kende nos ta biba.
Y ta p’esey, amigonan, Scritura ta bisa nos cu idolatria ta igual cu sirbimento di demoñonan. Y e no ta posibel pa un hende sirbi demoñonan y sirbi e Dios biba tambe. Lesa 1 Cor. 8:1-13, y tambe 1 Cor. 10:18-22.
E Apostel Pablo ta spierta nos mescos. E ta bisa lo siguiente: “Pasobra ya boso a gasta suficiente tempo den tempo pasa haciendo e loke paganonan ta haci, bibando den sensualidad, pashon, buracheria, paranda, fiesta di bebemento y idolatria detestabel.”
Mi ta repeti; tur e spiertamentonan aki ta scirbi na e berdadero keredornan, na e yiunan di Dios. Ta nos mester hui di e sorto di cosnan ey, pa nos por ta di bendicion pa otronan como testigonan fiel den Cristo nos Señor. Nos lo continua cu e tema aki den nos siguiente mensahe aki via Internet.
Scirbi y prepara pa Bicento & Betty Henriquez
Corda cu na Libreria Victoria na 25 Elleboogstraat na Oranjestad, bo por haya otro tractadonan tocante Carnaval y topiconan relaciona, pa bo lesa y parti pa otronan, especialmente den e temporada aki.
Posted by Bicento & Betty Henriquez at 3:45 PM No comments: Links to this post
Tuesday, January 1, 2008
FELIS AÑA NOBO
FE Y OBRA – Conclusion
Awe lo mi conclui tocante e tema di FE y Obra, pero mi no ke men cu mi a splica tur loke ta inclui den e doctrinanan importante aki. P’esey, lo ta hopi bon pa esunnan cu ta lesa e mensahe aki, scirbi bo pregunta of observacion tocante e mensahe aki, y mand’e pa nos na nos direccion, cu ta:
www.bbhenriquez.blogspot.com na Papiamento,
www.bicentoandbetty.blogspot.com na Ingles, y nos email adres ta:
bbhenriquez@shaw.caE doctrina tocante FE y OBRA, ta di sumo importancia pa cada uno cu a ricibi Jesus como Su Salbador y Señor. Esey ta un decision cu cada uno di nos personalmente mester haci. Otro persona por yuda nos, pero no por dicidi pa nos. Beibel cu ta contene Scrituranan inspira pa Dios Su mes, mediante Su Spirito Santo, ta e unico autoridad den e asunto aki di fe y obra.
Den e dos mensahenan cu a bai prome unda mi a comenta un poco tocante fe y obra, mi a papia tocante e fe di Abraham, pasobra e ta wordo yama den Scritura e tata di tur hende di tur nacion cu ta kere den e Dios cu a lanta Jesus nos Señor for di morto. Ta e Jesus aki a wordo entrega na morto pa nos picanan, y a wordo lanta na bida pa nos hustificacion. Lesa e versiculonan aki cu ta scirbi masha cla mes den Romanonan capitulo cuater completo.
Aki Abraham ta wordo yama e tata di tur cu ta kere e Evangelio. E titulo ey a wordo duna na Abraham como un ehempel, pa nos haci mescos cu el a haci. Kico of cual ta e obra cu Abraham a hasi? Acaso Abraham tabata un ser humano perfecto y sin pica? Absolutamente no; pero e obra cu el a haci tabata cu el a kere Dios, y esey a wordo conta pa Dios Su mes, como husticia. Ta nifica cu e unico manera cu pecadornan manera nos por ser declara como husto, ta si nos tambe kere Dios tocante loke E ta bisa nos di Su Unico Yiu, nos Señor Jesus.
Y ta kico Dios ta bisa nos tocante Su Yiu? Lesa sin falta na 1 Juan 5:9-13. Ma tin hopi otro Scrituranan cu ta papia di e mes un berdad ey den otro forma. Y esey ta, cu no tin salbacion den ningun otro, pasobra cu bou di cielo no tin ningun otro nomber duna na hende pa medio di cual nos mester wordo salba. E loke ta maraviyoso den e testimonio aki di Dios e Tata Su mes ta; cu e ta dirigi na nos pecadornan, y no na e hustonan. Scritura ta bisa nos masha cla, cu: na e tempo apropia, of sea net na tempo, mientras cu nos tabata sin forsa ainda, Cristo a muri pa e impionan. Ta masha poco bes un hende ta duna su bida pa un hende husto, aunke cu pa casualidad tin bes cu un hende por risca muri pa un bon hende. Pero Dios a demostra Su amor pa nos di e manera aki: Mientras cu nos tabata pecadornan ainda, Cristo a muri pa nos. (Lesa sin falta Romanonan 5:1-11).
Pues, Amigonan, considerando e Scrituranan aki cu mi a menciona, y masha hopi otronan cu mi no a menciona; nos por mira bon cla cu e salbacion di pecadornan, ta un obra totalmente di nos Tata Celestial mediante Su unico Yiu cu ta JesuCristo. Y cu e obra ey ta basa riba Su amor y misericordia y compacion, y e ta pa gracia. Pues, salbacion y bida eterno no tin nada di haci cu nos propio husticianan. Beibel ta compara nos propio husticianan como lapinan sushi y di imundicia. (Isaias 64:6) Sinembargo tin algo sumamente importante cu ta keda pa nos mes personalmente hasi. Y esey ta fe den e Yiu di Dios cu a muri crucifica pa nos picanan, pero lanta for di morto na di tres dia, y ricibi den Gloria, for di unda E lo bolbe atrobe pa resucita y transforma tur pecador cu a kere e Evangelio, pa nan por ta cu nE pa semper. (Lesa sin falta 1 Tes. 4:13-18).
Awor, algo tocante OBRANAN of sea nos ECHONAN y nos ACCIONNAN durante henter nos bida como un keredor. Beibel ta papia masha hopi mes tocante e doctrina aki di obranan. Nos a mira caba cu ningun hende lo ta salba pa medio di su mes obranan. Sinembargo ta scirbi cu Dios a salba nos di gracia den Cristo, pa bon obranan cu El a prepara adelantá pa nos haci. (Efesionan 2:8-10). Ademas nos ta lesa den Beibel, cu tur persona cu kere e Evangelio di gracia di Dios, mester parece dilanti e tribunal di Cristo, pa cada un por ricibi su recompensa segun loke cu el a haci durante e tempo cu e tabata den e curpa, sea bon of malo. ( 2 Cor. 5:10). Otro Scritura relaciona cu e importancia di nos echunan actual, como yiunan di Dios basa riba e facto cu nos a repenti di nos picanan y a kere di curason den Señor Jesus; ta wordo haya den 1 Corintionan 3:10-23.
Rumannan den e fe, y tur cu ta lesa e mensahe aki. Tin masha hopi spiertamento cla y sigur den Beibel, tocante fe y obra. Nan ta scirbi pa nos no sea gañá cu nos ta un asina yama CRISTIAN, mientras cu nos echunan ta contradici esey. Beibel ta bisa por ehempel: “No sea gañá: ni esun sexualmente immoral ni e idolatranan ni e adulteradornan, ni esunnan afemina (gay), ni e homosexualnan, ni ladronnan, ni esnan cu ta golos pa placa, ni burache, ni blasfemador, ni estafado, lo ereda e Reino di Dios. Y asina algun di boso tabata. Ma awor boso a wordo laba, boso a wordo santifica, boso a wordo hustifica den e Nomber di Señor JesuCristo y pa medio di e Spirito di nos Dios.” (Lesa 1 Cor. 6:9-11)
Te akinan riba e topico aki. No hesita pa scirbi nos si bo tin pregunta tocante loke a nos a descuti aki. Tambe nos kier recorda bo cu na Libreria Victoria, situa na 25 Elleboogstraat, na Oranjestad, tin tractadonan, Beibelnan y otro material bon pa yuda bo den e crecemento di bo fe.
Posted by Bicento & Betty Henriquez at 7:35 AM No comments: Links to this post
Subscribe to: Posts (Atom)


text:
ORANJESTAD – E di dos edicion di e Challenge Aruba triathlon event tawata un exito completo. Aruba ta elata su mes ariba...
ORANJESTAD – Diabierna mainta den ballroom di Hyatt Regency Resort Aruba atletanan profesional, race directors, prensa internacional, local y otro invitadonan y...
ORANJESTAD – Nos di Sports Zone Aruba kier a manda un palabra di pabien na Renze Postma kende a gana e titulo...
FLORIDA – Hoben atleta Arubiano Giannon Eights di solamente 14 anja ta competi y participa na F1 Draft Legal Challenge Triathlon na...
ORANJESTAD – Atleta Arubano, Renze Postma a sali pa Colombia, Bogota pa asina atende un campo di entrenamento di nuebe siman largo....
ORANJESTAD – Diadomingo mainta a start sali e temporada di Triathlon cu e evento inaugural e Guardian Group Warm Up Sprint Triathlon...
ORANJESTAD – E evento di triathlon mas grandi cu Aruba por a conoce, Challenge Aruba tawata un challenge den diferente forma. Atletanan...
ORANJESTAD – Diadomingo mainta a tuma lugar e evento tan espera di triathlon organiza pa Challenge Aruba. Cu sosten di ATA y...
ORANJESTAD – Challenge Aruba ta un evento unda atletanan internacional y local lo challenge nan mes. E Challenge Family ta un organisacion...


text:
Minister Glenbert Croes den su reunion cu DAO a enfatiza:
ORANJESTAD (AAN): Den su bishita di trabao na Departamento di Labor e Investigacion, unda a cera conoci cu tur empleado, Minister Glenbert Croes a pone su mes al tanto di tur trabou y asuntonan cu tin prioridad pa DAO.
Minister Croes a keda impresiona y a expresa su admiracion pa e organisacion, profesionalismo cu a keda demostra, como tambe e amabilidad di e personal.
A keda palabra cu lo reuni cu cada departamento interno separa pa asina haya un miho bista riba cada un su tareanan.
Na final, Minister Croes na su turno a informa Direccion di Departamento di Labor e Investigacion cu e punto di salida di su maneho ta cu trahadornan y contratistanan local tin tur prioridad na tur momento.


text:
E partner di mas importante di Lotto, esta e CBN di Canada, ta na Aruba pa atende un crisis den e maneho di Loteria.
Ayera nan a tene varios reunion, unda nan ta exigi e retiro di director Wernet pa mal maneho di e fundacion. Tambe nan ta culpa e bestuur di no a tuma accion ora cu Wernet tabata mal gasta placa di Lotto na su antoho.
Tur cos ta mustra cu bestuur di Lotto awor ta sinta cu un problema grandisimo, di un Wernet cu a derocha placa di Lotto pa uso inhustificabel como tambe un cantidad astronomico di fondonan cu a wordo lanta, te hasta cu a pone fondo pa paga premio den problema.
Un cantidad di Canades ta na Aruba pa asina forsa un cambio di maneho, cambio di director y cambio di bestuur.
Mas cu claro cu Canada a sinti e cayente, ora cu Gobierno a termina tur sorto di relacion tanto cu Canada y Lotto y awor ta preparando pa lanta un Loteria nobo.


text:
SUBT U-15, VESTA U-17 I HUBENTUT FORTUNA SENIOR
E KAMPIONAN DI KAMPIONATO DI DAMA 2018!
Den e wikènt tras di lomba nos por a disfrutá di algun tremendo final di e Kampionato di Dama 2018. E públiko presente a presensiá 3 partido yená ku hopi emoshon. E promé kategoria ku a yega na su gran final tabata kategoria U-17 ku a tuma lugá djabièrnè 21 di sèptèmber último, mitar di 7 di anochi den Stadion Dr. Antoine Maduro.
Durante e final aki e ekipo di Vesta a gana Hubentut Fortuna ku skor di 3-1 i a titulá kampion di Kampionato di Dama kategoria U-17. Esaki despues ku durante e tempu preliminar, e partido a keda empatá na 1 gol i den tempu èkstra Vesta a sa di bai ariba anotando 2 gol mas pa hasi e skor 3-1 na su fabor. Tur e 3 golnan di Vesta a keda anotá pa Taïsa Hansen miéntras Suliviendra Balentien a anotá e úniko gol di Hubentut Fortuna.
Resultado Kampionato di Dama U-17:
Máksimo goliadó di e kategoria aki ta Taïsa Hansen ku un total di 10 gol.
Despues di e final di dama U-17, riba djadumingu 23 di sèptèmber, Excellence School a topa Subt durante e partido final di kategoria U-15 ku a tuma lugá mitar di 5 di atardi. Durante e partido aki Subt a sali viktorioso i a titulá kampion di Kampionato di Dama U-15, ganando di Excellence School ku e skor di 4-2. E golnan di Subt a keda anotá pa Luna Vriesema, O’zyati Daal (2x) i Shemodienne Kanu miéntras Reangelly Keller tabata e outor di ámbos gol di Excellence School.
Resultado Kampionato di Dama U-15 :
Máksimo goliadó di e kategoria aki ta Reangelly Keller ku un total di 6 gol.
ÓRGANO INFORMATIVO – NR.2
- RESULTADO DI WEGANAN :
KARCHINAN RISIBI:
GOLNAN :
Constansia ; Gersinio Jong Holland 2
Leuteria ; Ruensley Jong Holland 1
De Sousa ; Fernando Dakota 1
Maduro ; Keano Dakota 1
Cicilia ; Ayrton Real Rincon 1
Hierck ; Fabio Real Rincon 1
Clarenda ; Jairo Real Rincon 2
Otto ; Reylison Vesta 1
Kierindongo ; Ruchendro Vesta 1
TABLA DI GOLEADONAN :
- WEGA FINAL:
Ku e resultadonan aki e dos ekiponan ku a klasifiká pa e gran final ta Real Rincon i Jong Holland. E wega final aki ta programá pa djasabra 29 sèptèmber 2018 pa 8’or anochi den stadion Antonio Trenidad, na Rincon Boneiru.
Éksito na tur dos ekipo.
25 sèptèmber 2018.
Stanley Coffy,
Miembro Komishon Organisadó
ABC CUP 2018


text:
ORANJESTAD, Aruba – 14 di Juni 2018: Aruba Summer Music Festival lo tuma luga fin di luna aki y tur hende lo por experencia e festival cu cerbes Chill. Lo tin artistanan local como internacional, kendenan lo pone tur hende baila. Cerbes Chill ta duna bo e oportunidad di haya ticket di Aruba Summer Music Festival.
Haya bo ticket di Aruba Summer Music Festival den 3 stap cumprando bo caha di cerbes Chill. E prome stap ta pa cumpra un caha di cerbes di boter di Chill na Ling & Sons. E di dos stap ta pa hiba e recibo di e compra di cerbes Chill na e Ling & Sons Customer Service Desk. E ultimo stap ta pa colecta e ticket, cual cliente por scoge 1 di e 3 dianan cu nan kier bay.
E fechanan di e Aruba Summer Music Festival lo ta dia 29 y 30 di Juni y 1 di Juli, unda cu tur hende lo por disfruta di artistanan grandi. Dia 29 di Juni e artistanan Ozuna, Nacho, Buleria, N’Fuzion y D’Licious lo presenta. Dia 30 di Juni riba e stage lo ta Victor Manuelle, Fonseca, Eddy Herrera y Felipe Pelaez, mientras cu dia 1 di Juli tur hende lo por disfruta di e canticanan di soca di KES The Band di Trinidad & Tobago, Le Groove y Tsunami.
Cumpra caha di cerbes Chill y haya bo ticket general di Aruba Summer Music Festival 2018, cual campaña ta pa 18 aña bay ariba. Busca bo ticket y nos ta topa na Harbour Square Arena.


text:
Directiva di Aruba Karate Bond ta informa tur su miembronan y publico en general cu tur e testnan (tryouts) pa e karatekanan solicitando pa forma parti di e team di seleccion 2018 a keda cla.
Despues di un temporada di preparacion -incluyendo e ronda di solicitud di e coachnan local y internacional- Aruba Karate Bond a yega na su escogencia di un ekipo di coach kende a keda den persona di Sensei Anthony Geerman (headcoach) y Sensei Alberto Gonzalez Lujan (assistantcoach).
Tabata tin basta preparacion y e testnan di e karatekanan solicitando pa drenta seleccion a tuma luga riba dos diasabra sigui tras di otro. E prome test a tuma luga riba diasabra 2 di juni y e segundo test a tuma luga riba diasabra 9 di juni ultimo. Ambos diasabra mainta a cuminsa cu un bon calentamento (‘warming up’). Despues di esaki, a pasa pa e diferente testnan den cual a midi varios componente importante manera e flexibilidad, rapidez y forsa di cada karateka. Impresionante tabata pa wak cu tur karateka presente a duna lo maximo di nan mes. Dentro di poco AKB lo avisa tur ‘sensei’ di e scolnan di karate (miembro di AKB) cua karatekanan a keda eligi. Tambe AKB lo reuni cu e instructornan y e mayornan riba termino corto pa duna informacion di e schedule di training.
Directiva di AKB, bou liderazgo di sensei Felix Tromp, ta gradici tur sensei, mayor, karateka y boluntario cu a yuda na e ronda di testnan. Un gradicimento special ta bay pa Guillermo Prospero Trinidad y Centro Deportivo Franklin Bareño cu a permiti AKB haci uzo di nan facilidadnan. Pa informacion por comunica cu AKB na [email protected] .
Aruba Karate Bond cu try-outs pa seleccion 2018
Directiva di Aruba Karate Bond ta informa tur su miembronan y publico en general cu tur e testnan (tryouts) pa e karatekanan solicitando pa forma parti di e team di seleccion 2018 a keda cla.


text:
Its privá di e Karta di Meta Di òf Na Laba Aire di Avion di Hür Banda di Mi
Haltu Ehekutivo di Je Privá Harte Laba aire di Avion di e Grupo di Hür Banda mi ta telefon 888-247-5176 na un motivacion liber den bashí di e firma di trabou. Bai buska un Je Privá Harte Aéreo di Meta Di òf Na Laba área di Negoshi, Di emergensia, E ekspreshon di Personal ku e polítika di scots proyekto? Laga e mihó avion di e grupo yuda nan a yega na su siguiente destinashon rápido bai lihé!
Na vuelo di negoshi, e karta di representante proposicion un sentro privá unda e sociedad por hiba pafó reunion di negoshi no interaccion pa hasi e mayoria di su tempu di biahe. Su meta di fini, por duna un aeropuerto banda di siguridat i ta hiba un otro banda di su destinashon, reino di e tempu nan biahe di e nesesidatnan pa biaha tera.
Lista di Je di e Karta di Proyekto Presentashon di Sirbishi:
Recuerda e tempu, comedia, i aksesibilidat ta algun palabra na e por pensa e hendenan ora ta kere den e atendemientu di je privá
E tempu ei ta spera ku e por ta un kos di pasa si bo ta hür un je privá di e karta di representante di meta ta Laba. Tempu komedia ta spera ta aproksimadamente 4 bai na 6 menos. Na kuminsamentu di meta, evitando largu rabu di e actuacion di e equipaje, benta di iets, di siguridat i marka di e avion.
Bo por specifico e tipo di kuminda ku bo ta spera, e markanan di djus mi kier i e kantidat di existente òf amigunan bo ta deseá di hasi na largura. Tur por ta personal ta bon pa bo nesesidatnan.
Bo por haña Bashí di para di negoshi òf área di Lama " ta un derecho uzá den industria di aerolíneas bashí meta ta bin di un je privá a warda, solamente un manera.
Tira un vista mas serka di pueblo tin e stat di abou pa haña mas informashon riba dato personal avion di hür di Lama.
Aeropuerto otro banda E por bula na & pafó di Birmingham, Montgomery, Móvil, Until, Laba Lujo elos harte tin acceso na tur je tio chikitu, mei, grandi inclui Avion Jimbo . Elia kualke espasial Avion di Carolina na Stacion, Jaar, Er, Volkan, Kalender, Gulfstream, Geval Expresa, Being Basis Je pa kopera reunion, personal di fin di siman di accijns. Por organisá tur su coro di elos harte ku asina so algun ora. Siéntase liber di telefon ehekutivo ta konta pa reserved di kumpra je di e karta di meta na 888-247-5176.
Private Jet Charter Flight Service Near Me Alabama


text:
World Health Organization ta invitá sra. Minister Camelia-Romer
pa partisipá den promé workshop inter-regional na Macau, China.
WILLEMSTAD- Manera a anunsiá anteriormente riba invitashon di e organisashon mundial di salú, World Health Organization (WHO), Minister Camelia-Römer di Salú, Medio Ambiente i Naturalesa (GMN) a biaha pa Macau, China pa partisipá den e promé workshop inter-regional riba integrashon di medisina tradishonal, komplementario i integrativo den e sistema di salubridat públiko.
Esaki netamente ta kuadra den e maneho di Gobièrnu pa kambia direkshon di e sektor di salubridat na Kòrsou di unu dirigí puramente riba kombatimentu di enfermedat, pa un sistema di salubridat dirigí riba e salú di hende, esta ‘wellness’. E ‘workshop’ inter-regional ta kumpli ku e meta di e organisashon mundial di salú, WHO, pa paisnan rekonosé e sistemanan aki di kuido di salú natural banda di esun konvenshonal ku nos konosé i ta konta ku partisipashon di paisnan di regionan di Amerika (Latina), Karibe, Afrika, Asia i Oropa.
Den e delegashon di Kòrsou ta partisipá prof dr. Sirving Keli, direktor di sektor di salú di Ministerio di Salú, Medio Ambiente i Naturalesa (GMN) i a la bes eksperto di salubridat públiko; sra. drs. Aimée Kleinmoedig di Bureau Telecommunicatie en Post (BTP), kual organisashon a keda apuntá pa Gobièrnu komo konsehero riba tereno di tarifanan i deskripshon di prestashonnan di sektor di salubridat; i sr. drs. Alvin Daal MBA, hefe di kabinete di Minister Camelia-Römer.
Den dianan benidero lo kompartí mas informashon tokante e biahe di Minister Camelia-Römer.


text:
Studiantenan di UoC ku interkambio na Bèlgika, Spaña, Hulanda i Fransia.
WILLEMSTAD – Siman pasá a sali e último grupo di studiante di e Fakultat di Siensianan Sosial i Ekonómiko pa Bèlgika, Spaña, Hulanda i Fransia pa un periodo di interkambio na e diferente universidatnan partner di UoC.
Danki na e programa di Erasmus+ studiantenan di Universidat di Kòrsou Dr. Moises da Costa Gomez por bini na remarke pa un bùrs, ku ta hasi posibel pa e studiante por hasi su stazje òf un periodo di interkambio na Europa.
Danki na esaki Luis Gonzalez Briceño, Susana Fung Wu, Jarrelis Pietersz i Joella Inecia por a sali pa Gent, Bèlgika. Yanina Urbaez, Maria da Silva Ribeiro i Novis Gomez Henriquez a bai Sevilla, Spaña. Kenneth Ansano a bai hasi su periodo di interkambio na Paris, Fransia. Noëlli Isidora, Ruthgen Martis, Elisabeth Macedo, Germain Zijlstra, Tailimara Valks, Justin Monk, Eunice Dolorita, Rim Mohamad El Hage i Saidey Attaf a bai respektivamente Tilburg, Rotterdam, Den Haag i Leiden pa hasi nan interkambio na Hulanda.
Riba e foto por mira parti di e grupo di studiantenan huntu ku sra. Elica Ras-Fullinck di e International Office di UoC.


text:
Nos parhanan riba murals na San Nicolas
October 2, 2018
Nos naturalesa, bestianan y muy en particular nos parhanan ta bou menasa pa motibo di hopi construccion y contaminacion di medio ambiente. Ta purba di capta atencion di publico pa e problematico aki pa medio di Arte visual.
Aruba Art Fair (AAF) ta un proyecto special cu ta pone publico pensa riba e industria creativo y tambe temanan special cu merece nos atencion. Na San Nicolas AAF ta produci 30 mural formando un ruta strategico pa pueblo y turista bishita. E aña aki ta concentra riba e embeyecimento di e caya di Theaterstraat y e edificio di biblioteca na San Nicolas.
No mucho dia atras Serlimar y Bureau City Inspection a laga demoli dos di e casnan banda di e biblioteca, dunando asina espacio pa converti e acento den su totalidad n’e muralnan cu awor ta den pleno bista.
E artista di Hulanda, Eelco van den Bergh, famoso pa su trabaonan gigantesco na New York a scohe e muraya di e edificio di ex-Rialto y awendia ATCO den Theaterstraat, pa ilustra su preocupacion. Un preocupacion pa e daño na e habitat di nos animalnan. Un ehempel ta loke a pasa recientemente na Bubali plas pero tin mucho mas ehempel. Ta p’e motibo aki e artista “IamEElco” a a pinta su obra riba e murayanan di ATCO. Dedica na conservacion di e habitat di nos parhanan.
Aruba Art Fair 2018 lo tuma lugar den e cayanan di San Nicolas e weekend aki, October 5,6,7, 2018.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
ORANJESTAD (AAN): The Art of Dining Award ta e prome premio riba nivel local cu ta galardona restaurantnan di taya cu ta duna bon servicio, sirbi cuminda di calidad halto y ta ofrece un experencia completo na e cliente. LG Smith Steak and Chop House ta sumamente orguyoso di por a participa y worde honra cu un prestigioso galardon manera “The Art of Dining 2011”.
Monrick E. Croes master den Service Management cual ta e persona encarga cu “The Art of Dining Award 2011” por ta sumamente orguyoso di e nivel cu e proyecto a obtene y cu alavez a conta cu participantenan riba nivel internacional. “The Art of Dining Award 2011” ta e prome premio den su estilo, cu ta duna contenido real na loke ta keda denomina como ‘food critic’, ‘service critic’ y evaluacion di calidad general di un restaurant. Esaki ta haci e premio obtene door di LG Smith Steak and Chop House aun mas prestigioso.
LG Smith Steak and Chop House a worde nomina den no menos cu 4 diferente categoria den “The Art of Dining Award 2011” cual ta; categoria di seleccion di biña, categoria di presentacion di cuminda, categoria di “dinning experience” y e categoria di Lampchop. E competencia tabata uno fuerte pero LG Smith Steak and Chop House a sa di conkista e titulo absoluto di ‘Best Dining Experience” y di tres finalista den e categoria di miho seleccion di biña.
Cu masha orguyo Chef Sr. Micheal Gomez y restaurant manager Señora Heidi Michiels a ricibi e premionan siman pasa y awe LG Smith Steak and Chop House por comparti e momento inolvidabel aki cu su staf y personal.
“LG Smith ta un restaurant excepcional den tur sentido; sea ta e fresh catch of the day, certified Angus Beef, U.S.D.A. inspected steaks of berdura fresco, un cos ta sigur cu cada receta tin su propio historia” esaki di acuerdo cu Chef Sr. Micheal Gomez.
Riba fotonan adhunto por haya un impresion di staff y personal di LG Smith Steak and Chop House contento cu nan premio; muestra di calidad y prestigio!


text:
ORANJESTAD - Cuerpo Policial Aruba conhuntamente cu Ministerio Publico ta anuncia accion preventivo ariba arma di candela. Lo haci control ariba personanan pa cu arma di candela.
KPA lo tin diferente unidad cu lo contrubui na e accion preventivo aki pa asina por combati criminalidad den e zonanan mas frecuenta.
Esaki lo tuma lugar diasabra 15 september 2018 for di 06:00 di atardi pa diadomingo 16 september 2018 pa 06:00 di mainta.
E zonanan na unda ta dentro di e accion preventico:
Area1
For di Ritz Carlton sigui pa e rotonde di Marriot bai Bakval te na T-splitsing, bai links te na Caya Frans Figaroa, bai rechts te cu Yen Yen bar & Restaurant. Patras di e dicho restaurant aki te cu Turibana 41. Sigui links riba e Caya Frans Figaroa te cu crusada di luz di trafico na altura di Misa di Santa Anna na Noord. Despues ta bai rechts ariba e caminda di asfalt di Palm Beach te cu Wendy’s despues ta bai links direccion na ex- House of Chens. Aki ta bira bai rechts direccion Olde Molen esaki ta inclui otro banda di caminda di Olde Molen te Bubaliplas. Ta sigui bai links direccion Costa Linda. Pa despues bira rechts pa e direccion di systema di awa na Ritz Carlton.
Area2
Ta cuminsa for di luz trafico di “Guardian Group” ariba L.G. Smith Blvd direccion casnan di pueblo Bushiri. Despues sigui pa e casnan di pueblo di Madiki Kavel caminda nobo di Watty Vos Blvd. te cu Cuquistraat 17. Despues di aki ta sigui strit caminda principal di Caya Ernesto Petronia direccion Oranjestad. Bai rechts pa retonde di Ponton. Sigui pa links bai direccion crusada di Kamerlingh Onnestraat na altura di Station di R.C.A. Desde e crusada aki bai te cu retonde Seroe Blanco.
Ariba e ringweg aki te cu retonde di ex- Mio den Caya Betico Croes. Cambia bai links ariba Caya Betico Croes direccion Tarabana. Ta sigui strit direccion di ex- Codemsa. Ta cambia bai rechts ariba e Watty Vos Blvd. direccion retonde di F.C.C.A. Aki ta sigui strit pa retonde di Ariport. Cambia bai recths sigui strit bai abou te cu retonde Las Americas. Aki ta haci un cambio bai links direccion Nikky Beach. Y for di aki e linea ta core strit bai te cu crusada di luz di trafico na “Guardian Group” ariba L.G. Smith. Blvd.
Area3
Seroe Patrishi 231 rond di e zona aki ta cu 250 meter na unda tin control di accion preventivo.
Area4
Cas Casuela na Tanki Leendert, rond di e zona aki tin 75 meter na unda tin control di accion preventivo.
Area5
Tinashi Music & Sports na Paradera, rond di e zona aki tin 150 meter na unda tin control di accion preventivo.
Esaki ta un publicacion cu pa ley mester avisa na unda lo tin zonanan cu tin accion preventivo. Cuerpo Policial Aruba lo sigui tin controlnan severo pa asina por combati criminalidad ariba nos pais. Nos comunidad por ta trankil y por sigui conta ariba un organisacion policial cu tey pa bo! Nos ta bo amigo polis.


text:
Doran-MFK: Djaluna dia 30 di aprel lo NO ta un dia PRODUKTIVO na Skolnan rònt Kòrsou
Gobiernu di Kòrsou, pa ta mas spesífiko Minister Alcala-Walle a ninga di duna djaluna 30 di aprel, komo un dia liber di skol. Ta asina ku dia 1 di mei ta selebrá dia di Obrero i esaki ta kai riba un djamars i nos tur sa ku kompanianan grandi i tambe gobiernu ora un dia liber ta kai riba un djamars ta brinda oportunidat na empleadonan pa nan por tuma loke nos ta yama na hulandes “verplichte snipperdag” riba djaluna pa asina por tin un fin di siman largu.
Mirando ku djaluna dia 30 di aprel ta kai mei mei di final di un wikènt i ku djamars lo selebrá dia di obrero ta inkonsebibel ku Gobiernu no ta konsiderá di duna e dia aki liber.
Frakshon di MFK a wòrdu aserka pa diferente maestro i mayornan, relashoná ku e desishon aki di Minister Alcala-Walle i ku nan no ta komprondé ta dikon e Minister no por a dekretá dia 30 próksimo komo un dia liber di skol. Ta opvio ku maestronan na gran eskala lo purba haña liber e djaluna aki òf mayornan lo hasi uso di 1 di e 5 dianan ku nan yunan por falta skol i asina probechá e wikènt largu. E chèns ta grandi ku bankinan di skolnan lo ta bashí e dia aki.
Banda di esei maestro i muchanan ta bin di un fin di siman kaminda djabièrnè dia 27 ta selebrashon di dia di rei i den praktiká e djaluna dia 30 lo no ta un dia eskolar produktivo. Esaki ta loke diferente maestronan di skol a informá nos i nan to ta komprondé ta dikon Minister Alacala-Walle ta para ariba ku e dia mester ta un dia eskolar normal.
Frakshon di MFK ta sostené e pensamentu di e maestronan di skol i ta hasi un apelashon riba Minister di Alcala-Walle i Gabinete Rhuggenaath pa rekonsiderá nan desishon i brinda na e maestro i muchanan e oportunidat pa por disfrutá di un fin di siman largu meskos ku otro mayornan ku si lo bai tin un “verplichte snipperdag”.
Na nòmber di frakshon di MFK,
Gilbert Doran
Kòrsou, 22 di aprel 2018


text:
LIMA, Peru- Den un acto cu a tuma luga diaranson atardi, e Comision Organisado di e bishita di Papa Fransisco na Peru a presenta e papamovil cu e Pontifice lo uza durante su estadia na e pais.
Ta trata di un vehiculo Chevrolet Travers, color blanco, cu tin un stoel cu ta bira y un rampa automatico cu ta facilita e subida y bahada di e papa.
Segun e informe riba e portal Peruano RPP, cu e unidad aki, Fransisco lo recore e avenida Brazil diahuebs dia 18 di Januari, despues su yegada na e Grupo Aereo 8 y a rindi homenahe na e imagen di e Birgen ubica den e ultimo caya di e avenida aki.
Despues e lo subi e papamovil pa 17:45 y desplasa su mes te na e avenida Guzman Blanco y termina e trayecto den e Nunciatura Apostolico.
“Esaki ta bay ta e prome gran encuentro di e Santo Papa cu e pueblo di Peru, y nos sa cu e avenida Brazil lo ta yena cu hende sperando riba e pontifice”, Alfonso Grados Carraro, coordinador nacional di e bishita papal a bisa, durante un conferencia di prensa realiza den e distrito LimeƱo di San Isidro.
Fuente: https://www.infobae.com


text:
Barranquilla2018News
Ultimo competencia individual na Cali
Elias Halabi y Jonathan Bremo ultimo nan pa mira accion
Awe mainta trempan e ultimo competencia nan di Bowling Individual a tuma lugar na Cali.
Elias Halabi hunto cu Jonathan Bremo a mira acion den un evento aki. E Colombiano Oscar Rodriguez a logra di gana Oro akinan cu un promedio di 241 pin.
Awe tardi e eventonan di Doubles lo cuminsa caminda cu Aruba lo tin 3 team di damas.
Pa awetardi ora e doubles inicia, tur wowo lo ta riba e duo di Aruba, Kamilah Dammers y Thashaina Seraus. Despues cu Thashaina a logra oro riba e prome dia di evento y Kamilah a keda na di cinco lugar. Sigur nan ta e duo pa tene na bista.


text:
A confisca mas cu 10 kilo di cocaina y mas cu 28 kilo di marihuana
ORANJESTAD (AAN) – Ayera mainta e homber L.F.E., e muher M.E.R. y e homber E.T. a presenta dilanti Hues pa scucha nan castigo. Hues a haya tur tres culpable di ta envolvi den bendemento di droga.
Hues a bisa cu e ta haya legalmente proba cu L.F.E. entre December 2016 – Maart 2017 tabata bende y entrega cocaine. Hues a mustra cu e tabatin cantidad grandi di cocaine y marihuana den su poder riba 7 Maart 2017. A confisca mas di 10 kilo di cocaina y mas cu 28 kilo di marihuana. Pa loke ta E.T., Hues ta haya cu entre April 2014 – April 2017 e tabata bende cocaine y marihuana. E muher M.E.R., Hues ta haya legalmente proba cu entre December 2016 – Maart 2017, e tabata den posecion di cocaine y marihuana.
BENDEMENTO DI DROGA
Tres siman pasa tratamento di e caso a tuma lugar caminda Hues a puntra L.E. si ta berdad cu el a actua den droga durante e periodo. L.E. a desmenti cu el a transporta cocaine. El a bisa cu den e periodo ey e tabatin un patron cu e tabata traha p’e y a bende p’e. Segun L.E. e tabata haci esey pa asina e por a haya placa pa bay bek Colombia. Hues a bisa cu E.T. a bisa cu e tabata cumpra for di L.E. y e tabata sigui bende cu otronan. El a bisa cu el a bende E.T. cocaine y marihuana. Hues a bisa cu den razia na e dos cas cu tabata gehuur pa L.E., a haya cantidadnan grandi di droga.
Segun L.E. e cocaine y marihuana no tabata di dje sino di un tal D., pa kende e tabata warda e droga. E palabracion tabata cu despues di e temporada di carnaval, D. lo a busca e droga. Segun L.E. ta pa D. e tabata traha. Segun L.E. na Decem. 2016 el a haya e marihuana y Jan. 2017 el a haya e cocaine. El a splica cu e tabata haya e droga na cas di e muher M.R., despues cu D. duna instruccion. M.R. tabata busca L.E. pa e bay busca e droga na cas di M.R. y hiba na e cas na Madiki.
Na e otro cas, ta D. mes a hiba e droga pa L.E. por bende na un cas den Dakota. El a bisa cu e tabata hiba droga pa hende banda di un supermercado den Dakota pasobra hende no tabata kier a bay na e cas pa cumpra.
Muher M.R. acusa di bende, entrega y transporta cocaine y marihuana. El a bisa cu e tabata envolvi pero el a wordo menaza pa su ex amigo D. pa tuma e droganan na su cas. E no tabata sa cu e pakinan tabata droga. El a wordo bisa cu e tabatin cu tuma e carga. El a bisa cu e no tabata transporta ni bende. El a bisa cu hendenan tabata bin busca e pakinan. Segun M.R., tres biaha hendenan a hiba e pakinan na su cas. E tabata sospecha cu ta droga pero no a habri e pakinan y no sa kico tatatin den nan.
CASTIGO
Ayera mainta, despues cu Hues a bisa cu e trio ta culpable, el a bisa cu pa cu castigo, e ta tene cuenta cu droga ta malo pa salud di hende y tin consecuencia pa comunidad. Hues a mustra cu droga ta fomenta criminalidad. E ta haya cu e trio aki a contribui den circuito internacional di droga. A haci esaki cu e fin di haya beneficio financiero.
Hues a condena L.F.E. na 4 aña di prison, kitando e tempo cu e ta sera den KIA. Hues a condena E.T. na 24 luna di prison di cual 6 luna ta condicional cu un tempo di prueba di 2 aña. E muher M.E.R., Hues a condena na 30 luna di prison di cual 6 luna ta condicional cu un tempo di prueba di 2 aña. Hues tambe a duna orden pa destrui e droganan confisca.


text:
E TOREN DI VIGILANSIA (PA ESTUDIO) Aprel 2015
E edishon akí tin e artíkulonan di estudio pa e periodo di 1 pa 28 di yüni 2015.
Ansianonan, Boso Ta Entrenando Mas Ruman Hòmber?
Ata shete sugerensia for di ansianonan ku ta dediká tempu na entrená ruman hòmber i ku tabatin masha bon resultado.
Kon Ansianonan Por Yuda Ruman Hòmbernan Bira Kapas?
Ansianonan por siña for di e manera ku Hesus a yuda su disipelnan bira kapas, miéntras ku esnan ku ta ser entrená por siña for di e ehèmpel di Eliseo.
HISTORIA DI BIDA
Bendishonnan “den Tempu Faborabel i den Tempu Difísil”
E historia di bida di Trophim Nsomba, kende a wanta persekushon brutal na Malawi pa motibu di su fe, por yuda bo bira mas determiná pa keda fiel.
Bo Ta Mira Yehova Komo un Amigu di Bèrdat?
Bon komunikashon ta fortalesé tur relashon. Kon bo por apliká e prinsipio akí na bo amistat ku Dios?
Konfia Semper den Yehova!
Bo por superá un di e retonan di mas grandi pa forma un amistat ku Dios.
Ekspulshon Ta un Muestra di Amor
Kon un hende por bisa ku ekspulshon ta benefisiá tur hende si e ta kousa asina tantu doló?
Un Palu Ku Nan A Kap Por Bolbe Sprùit?
E kontesta tin di haber ku bo speransa pa futuro.


text:
Persona natural
Un persona natural ta pa definishon un hende di karni i wesu, ku un identidat(nòmber i fam), orígen(sea konosí òf nò), lugá i fecha di nasementu, sekso i nashonalidat. E persona en kuestion tin un akto di nasementu i ta wòrdu inskribí den registro sivil. E término persona natural no ta referí na un entidat biológiko pero unu hurídiko.
Un persona natural tambe tin derecho i obligashonnan. Pero no ta tur persona natural tin e mesun derechi i obligashon. Por ehèmpel: personanan menor di edat no por hasi tur kos ku esnan mayor di edat por hasi, personanan no residente tampoko no tin e mesun derecho i obligashonnan ku un suidadano di e pais.


text: Kralendijk –– Djabièrnè último sr. Lionel Nicolaas mihó konosí komo Nel a rekordá ku kuarenta aña pasá riba e fecha 18 di sèptèmber el a drenta servisio di gobièrnu sentral na Departamento di Kadaster Boneiru komo asistènt ‘landmeter’. Nel ta un di e personanan ku a traha ku e proyekto di ‘kadastrering’. E tempu ei Kadaster Boneiru a kuminsá midi tur edifisio, tur tereno èrfpagt, tur tereno propiedat i tur karetera ku tabata asfaltá pa pone nan riba mapa di Boneiru. Na aña 2001 Nel a pasa pa gobièrnu insular na Departamento di Domeinbeheer komo ‘landmeter’ pa registrá tur kunuku i kas riba tereno di gobièrnu (huurgrond). Aktualmente Lionel Nicolaas ta traha na Direktorado di Planifikashon i Desaroyo, sekshon Realisashon. Diputado James Kroon kende ta enkargá ku e direktorado aki a felisitá sr. Nicolaas pa tur e añanan ku su persona a traha ku alma i kuerpo pa su isla. Sr. Etienne van der Horst, hefe direkto di Nel, tambe a gradisí Nel pa su trabounan i spesialmente e famia na kas ku durante kuarenta aña a sostené sr. Nicolaas pa a kumpli ku su trabou diariamente na bienestar di Boneiru.


text:
Gobièrnu Sentral ta intervení na Sint Eustatius
Awe Sekretario di Estado Knops (Relashonnan den Reino) a entregá un proposishon di lei na Tweede Kamer pa intervení riba nivel gubernamental na Sint Eustatius. E proposishon di lei ta regla ku ta disolvé Konseho Insular i ta baha e diputadonan i gezaghèber interino for di nan funshon. Ta nòmbra un Komisario di gobièrnu sentral ku lo sòru pa gobernashon di Sint Eustatius. E intervenshon aki ta un reakshon riba e rapòrt di e “Komishon di Sabionan” ku a konstatá un “negligensia grandi di tareanan”. E negligensia ta bai akosto di suidadanonan i empresanan na e isla.
E situashon di gobernashon na Sint Eustatius pa basta tempu ta un punto di prekupashon. Medidanan ku a tuma anteriormente pa mehorashon di e situashon no a duna e resultadonan deseá. E Minister di Asuntunan Interno i Relashonnan den Reino di e tempu ei a instalá un Komishon di Sabionan pa asina analisá e problemanan i pa duna rekomendashon. E komishon, konsistiendo di señor F.J. Refunjol i señor J. Franssen, a konkluí ku gobièrnu di Sint Eustatius a sali for di òrdu legal.
E situashon gubernamental na e momentunan aki ta karekterisá su mes pa anarkia i mal maneho finansiero, pero tambe pa diskriminashon, intimidashon, menasa i ofensa, dunamentu di preferensia, i ekseso di poder personal a kosto di e habitantenan di Sint Eustatius. E komishon a konkluí ku por papia di gran negligensia di tareanan i ta konsehá pa gobièrnu di Hulanda intervení riba nivel gubernamental.
E situashon gubernamental tin konsekuensianan pa e bida diario di e komunidat di Sint Eustatius. Suidadanonan i empresarionan ta eksperensiá desigualdat legal. Niun atministrashon ta na òrdu i e isla ta den un dekandensia físiko.
“Konsiderando ku otro medidanan no a soru pa e gobièrnu kambia di direkshon, a keda un solo solushon: intervenshon gubernamental. Esaki ta e medida di mas pisá pero awor ku tur otro opshon a frakasá esaki ta keda komo e úniko solushon. E hendenan di Sint Eustatius meresé mihó”. Segun Sekretario di Estado Knops.
E siman aki e ta biaha pa e isla pa asina duna informashon na komunidat di e desishon. E Komishon di Sabionan ta krítiko tambe riba e ròl di gobièrnu di Reino pa ku e situashon aktual ku a surgi. Den sierto parti e situashon gubernamental di e isla i e konsekuensinan ta debí na e relashon entre Hulanda i Sint Eustatius. Durante e último añanan aki a surgi un retraso den proyektonan pa mehorashon di kayanan, suministrashon di awa, bibienda, tuberia bou di tera, prosesamentu di sushi i e haf i aeropuerto. Mester atendé ku e retrasona aki. Siguiendo e konseho di e komishon lo aselerá invershonnan ku mester keda hasí.
Image: ©Hollandse Hoogte
Den su konseho na gobièrnu sentral tokante e proposishon di lei, Raad van State (Hunta di Estado) ta enfatisá ku por papia di negligensia grandi di tarea. E Hunta ta di akuerdo ku e medidanan proponé. Riba konseho di e Hunta a adaptá i aklará sierto partinan di e proposishon di lei i e splikashonnan.
E Komisario di Gobièrnu Sentral lo ehekutá tur tarea i outoridat di e gobernashon di e isla. Esaki lo dura te na momentu ku e gobièrnu di Sint Eustatius mes ta kapabel atrobe pa kumpli ku su responsabilidatnan di un forma korekto. Te na momentu ku esaki ta e kaso, lo tin elekshon pa skohe un Konseho Insular nobo pa asina un gobièrnu nobo por sinta.


text:
ORANJESTAD – Diasabra ultimo Minister di Finansa, Asuntonan Economico y Cultura a aisti na e premiere di e pelicula “Ciudad Oraño”.
-Octa- Aruba Por Beneficia Hopi Mas Di Nos Relacion Cu Union Europeo
ORANJESTAD - OCTA ta un organisacion internacional estableci na Brussels pa representa e interesnan di 22 pais (ex-colonianan) di Francia, Dinamarca, Inglatera, y Hulanda. Aruba ta 1 di e paisnan aki cu ta conoci como Landen en Gebieden Overzee (LGOs).
"Est'un Gran Figura Dama Prominente Prome Minister Di Aruba":
ORANJESTAD - Esaki tawata titulo di un Editorial di un corant na Corsou. Fin di siman cu a pasa, Prome Minister Evelyn Wever-Croes tawata na Corsou pa participa na e XXXIII Congreso di Partido MAN cua a hiba e tema:
‘Mientras Stadionnan a wordo afgekeurd a inverti mas di Afl. 200 mil florin pa cumpra un Bobcat y un Man Lift
ORANJESTAD - Parlamentario Endy Croes dialuna mainta durante conferencia di prensa a presenta pruebanan nobo alrespecto FFD.
Hunta Di Comisario Di Elmar Ta Desmenti Rumor Referente Na Director Nobo
ORANJESTAD - Hunta di Comisario di Elmar a tuma nota di un rumor cu lo tin un candidato na vista pa ocupa e puesto di director di Elmar den persona di sr. Junior Croes.
Aruba Ta Un Paso Mas Cerca Pa Recobra Credibilidad Financiero Di Pais Aruba
ORANJESTAD – Dialuna mainta durante conferencia di prensa Minister di Finansa, Asuntonan Economico y Cultura a repasa e rapport di CFT riba e cifranan di e di dos kwartaal di 2018.
Mep Cu Campaña Pa Yena Formulario Di Inkomstenbelasting 2017
ORANJESTAD - “Paga belasting SI, pero no dimas”. Lider di MEP señora Evelyn Wever-Croes ta anucia cu Partido MEP ta preparando su campaña pa yena Formulario di Inkomstenbelasting 2017.


text:
Washington – Diadomingo anochi despues di mas cu mey ora prome, Washing Minimarket a bira victima di un atraco arma.
Vocero suplente di cuerpo policial Sra.Rasmijn a duna nos e siguiente informacion:
“Diadomingo anochi pa 21:35 central di polis ta haya un jamada cu un rato prome un hende homber lo a comete un atraco na Washington Supermarket. Ta manda patrouille di biaha na e sitio di e sucedido. Na yegada di e patrouille ta bin compronde cu un hende homber cara tapa papiado papiamento a drenta cu machete y ta comete e atraco. E lo a bula over di e toonbank y a bai pa e baki na unda tin placa larga y ta calcula cu eyden lo ta tin total afl 300,-. A pone personal di atraco team na altura y tambe departamento di slachtofferhulp. Patrouillenan riba caya a cuminsa busca den vecindario pa e sospechoso.
Ken cu por a wak algo por jama tiplijn di polis cu ta 11141”.


text:
Dominicannessestraat, Oranjestad: Diasabra algo prome cu 4 ‘or y mey, presencia di polis ta wordo pidi na un boksmento den Dominicannessestraat.
Un homber bou influencia tabata manehando un Jeep Wrangler, bayendo direccion pariba na altura di Rosa College, ta pasa dal un pickup staciona banda di cura di Rosa College, causando basta daño material na Ford pick up.
E chauffeur di e wrangler a keda deteni pa stuur auto bou inlfluencia.
Cu transportwagen di polis ela wordo transporta pa warda.
P.S, Weekend di chauffeurnan burachi.